Kada se razvedri, u februaru… | zs blog\nPetog dana februara građani Atine su izašli predveče pred parlament na trgu Ustava (Sintagma) i izrazili poverenje u novu vladu. Bilo je uzvika, transparenata, pesme i uočena su dva policajca: verujem podatku, jer dolazi od jedne od najobaveštenijih osoba u Grčkoj, posebno u Atini, nezavisne slovenačke novinarke i fotografkinje Katje Lihtenvalner. Jedna od prvih odluka novog ministra unutrašnjih poslova bila je inače da se zabrani upotreba suzavca na ulicama za vreme demonstracija. Razdragana masa od približno deset hiljada ljudi je bar dva puta na celome prostoru otpevala kritsku narodnu pesmu Pote tha kanei xasteria („Kada će se razvedriti“), koja je još davno, za vreme diktature, ponovo postala pesma otpora.\nNajpoznatiji i najbolji njen interpretator bio je legendarni kritski pevač Nikos Ksiluris: njegov kult je još posvuda prisutan u Grčkoj, premda je umro mlad, 1980 – 8. februara će biti 35 godina od njegove smrti. Njegova porodica još uvek proizvodi pevače i muzičare u rodnom selu Anogia na Kritu (iznad Retimna), gde njegova sestra drži u kući i minijaturni muzej o Nikosu, i služi gostima šta god tog dana ima. Meni su zapali krastavci, sir i rakija, a htela je da „začas“ spremi i pile…\n← Mikser Beograd: Žandarmerijom na kulturu


Ðukanović: Vlada Crne Gore neće preživjeti januar 2022. - Srpskacafe\nÐukanović: Vlada Crne Gore neće preživjeti januar 2022.\nČetvrtak, 23.12.2021., 11:54 Četvrtak, 23.12.2021., 11:31\nPredsjednik Crne Gore i lider DPS-a Milo Ðukanović tvrdi da Vlada “neće preživjeti januar 2022”.\nOn je u intervjuu za Antenu M naveo da istraživanja javnog mnjenja pokazuju da je podrška Vladi “na istorijskom minimumu”.\n– Posljednji podatak koji sam pročitao je da je to oko 35 odsto podrške javnosti. Kada ukrstite te informacije, jasno je da je ova vlada potrošila svoje vrijeme i zbog toga je neminovno očekivati da bi već početkom sljedeće godine trebalo da imamo novu vladu – smatra Ðukanović, prenose podgorički mediji.\nNa pitanje gdje u tome vidi svoju partiju, rekao je da je DPS bila i i da će ostati “stožer stabilnosti Crne Gore”.\nPovodom izjave Ilira Harasanija iz GP URA da se radi na formiranju manjinske vlade, koju treba da podrži DPS, ali uz uslov da ta stranka ne učestvuje u vlasti i da se Ðukanović povuče, crnogorski predsjednik je kazao da niko sa međunarodne političke scene nije ni pokušao s njim da priča o tome.\n– To je tema koja je definitivno osmišljena u domaćim, pseudopolitičkim krugovima. Dakle, onim krugovima koji su uglavnom zaokupljeni posljednjih deceniju-dvije kako srušiti Demokratsku partiju socijalista i Mila Ðukanovića – ocjenio je predsjednik Crne Gore.


Agencija za čišćenje, Kuršumlija :: Daibau.rs\nAGENCIJA ZA ČIŠĆENJE, KURŠUMLIJA\nTražim dobrog čistačicu, čistača: Skupili smo i proverili čistačice, čistače, koji rade u mestu Kuršumlija i okolini. Pošaljite potražnju i zainteresovani čistačice, čistači će vas kontaktirati za pregled, predračun i ponude.\tDobar čistačica, čistač Kuršumlija, koji može da uradi:\tčišćenje poslovnih prostora, čiščenje kuće, generalno čišćenje nakon gradnje, poliranje podova, i ostale povezane poslove će se sigurno naći i za vas.\tViše\nProkuplje, AGENCIJA ZA ČIŠĆENJE\nGips Molerski i fasaderski radovi Zavrsni radovi u visokogradnji Termoizolacije Fasadni sistemi Zidne obloge Molerski radovi . ...\n✓ AGENCIJA ZA ČIŠĆENJE\t, Prokuplje\nPirot, AGENCIJA ZA ČIŠĆENJE\nPreduzeće CLEAR DOO PIROT aktivno je i veoma uspešno posluje od 2007. godine. Mi se preko 13 godina bavimo uslugama industrijskog čišćenje pogona, zoniranje i farbanje večih industrijskih objekata, pa...\n✓ AGENCIJA ZA ČIŠĆENJE\t, Pirot\nZadnji projekti u kategoriji AGENCIJA ZA ČIŠĆENJE, KURŠUMLIJA\nČišćenje kuće, Kuršumlija\nPoštovani, potrebno mi je jednokratno čišćenje kuće. Hvala


Pitanje brendiranja proizvoda od velikog značaja za Srpsku i njene privrednike – Novosti Plus\nNOVOSTI EKONOMIJA Poslednje vijesti Privreda TURIZAM\nMinistarstvo trgovine i turizma Republike Srpske radi sve da se na viši nivo podigne pitanje brendiranja koje je od velikog značaja za Srpsku i njene privrednike, rekla je resorni ministar Suzana Gašić otvarajući Konferenciju o brendiranju i marketingu u Trebinju. Gašićeva je istakla da je glavni cilj da privrednici postanu prepoznatljivi sa svojim proizvodima na tržištu Republike Srpske i šire.\n“Raduje me što se okupio danas veliki broj privrednika, nadam se da ćemo razmijeniti iskustva i doći do dobrih zaključaka kako bi svi imali koristi od današnjeg sastanka”, rekla je Gašićeva. Ona je dodala da je Trebinje kao grad samo po sebi brend, te da lokalne vlasti imaju dobre turističke ideje, pa samim tim i brendiranja i marketinga.\nGradonačelnik Mirko Ćurić rekao je da je današnja konferencija od velikog značaja i da je cilj da svi proizvodi iz “Hercegovačke kuće” budu brendirani. “Imamo razne sireve koji nisu brendirani, a imaju kapacitet, tu su i grah poljak, ali i naša nadaleko poznata vina”, istakao je Ćurić i zahvalio Gašićevoj na podršci.\n← UČENICIMA IZ UDALJENIH ŠKOLA OMOGUĆENA POSJETA MUZEJU REPUBLIKE SRPSKE\nPodrška Borcu u meču protiv Zrnjskog iz Mostara (VIDEO) →


Izvor: tanjug.rs 08 novembar 2016\nReč je o kompaniji za izgradnju puteva i mostova, koja realizuje nekoliko značajnih infrastrukturnih projekata u Srbiji.\nMirović je u razgovoru istakao da je nakon više od dve godine od kada su Pokrajinska vlada, Vlada Srbije, Grad Novi Sad i opštine Irig i Ruma potpisale protokol o pripremi projekta izgradnje trase autoputa od Rume do Novog Sada, završena priprema idejnog projekta na gotovo celoj trasi puta.\nTo je, kako je naveo, značajan korak za dalju realizaciju projekta, koji će obezbediti izgradnju autoputa dužine 34 kilometra, sa tri i po kilometra tunela kroz Frušku goru.\nMirović je naglasio da je izgradnja autoputa Novi Sad - Ruma sa tunelom kroz Frušku goru, projekat koji je uvršten u nacionalni plan prioriteta za izgradnju infrastrukture, i dodao da Pokrajina na realizaciji tog projekta radi partnerski sa Vladom Srbije i resornim republičkim ministarstvima.\nDirektor CRBC-a u Srbiji Zhang Xiaoyuan, istakao je da je delegacija te kompanije koja je danas posetila Pokrajinsku vladu, pre nekoliko dana učestvovala na samitu u Rigi, kada je potpisano nekoliko ugovora između Srbije i Kine za realizaciju infrastrukturnih projekata.\nKako je naveo, ta firma je zainteresovana da pored projekta koje uspešno realizuje u našoj zemlji, radi i na tom značajnom investicionom projektu na teritoriji pokrajine.\nSastanku u Pokrajinskoj vladi prisustvovali su pokrajinski sekretar za urbanizam i zaštitu životne sredine Vladimir Galić, direktor Uprave za kapitalna ulaganja AP Vojvodine Nedeljko Kovačević, zamenik direktora i marketing menadžer CRBC Srbija Hei Shiqiang i Lu Shengwei.\nNova Pazova izlazi na auto - put posle 40 godina\n"Petlja na autoputu Beograd - Novi Sad, kod kompanije "Delhaize", biće gotova do leta", izjavio je predsednik opštine Stara Pazova Đorđe Radinović prilikom obilaska građevinskih radova na ovoj saobraćajnici.\nStala izgradnja auto - puta Pančevo - Temišvar i pre prvih projekata\nBeograd i Temišvar su sve dalje od moderne saobraćajnice koja bi trebalo da ih poveže.


„Beogradska zima” sa više od sedamsto sati programa na osamnaest lokacija - ATA Stars\n„Beogradska zima” sa više od sedamsto sati programa na osamnaest lokacija\nHome/Vesti - ostalo/U trendu/„Beogradska zima” sa više od sedamsto sati programa na osamnaest lokacija\n– Do kraja ove godine očekuje se da imamo deset odsto turista više nego prošle, a grad je u 2018. zaradio oko osamsto miliona evra od turizma, u šta ubrajam ne samo direktne budžetske prihode grada i države već i zarade hotela i sve ono što turisti potroše kod nas. Zbog toga Grad Beograd mora da ima događaje koji privlače turiste, a jedna od najznačajnijih manifestacija jeste upravo „Beogradska zima”. Osim programa za turiste, manifestacija ima raznovrsne programe i za Beograđane zbog čega i traje dva i po meseca, sa više od sedam stotina sati programa i trista različitih dešavanja – istakao je Vesić.\nOn je precizirao da će se programi održavati na osamnaest lokacija u gradu, a biće ih i u svim rubnim opštinama. Reč je o događajima uglavnom namenjenim deci, dodao je Vesić.\nPovezana vest: ZABLISTAJTE I VI UZ VICHY\nNa konferenciji za novinare govorili su i gradski sekretar za kulturu Ivan Karl, direktor Cebefa Damir Handanović, kao i izvođači i predstavnici sponzora – Lepa Brena, Goca Tržan, Kiki Lesandrić, Srđan Zlatičanin („Frikom”) i Marija Trivan („Pepsi”).\nKarl je istakao da je „Beogradska zima” tradicionalna manifestacija ne samo za Beograd već i za Srbiju i region, i da kao takva privlači veliki broj domaćih i stranih gostiju.\n– Naziv „Beogradska zima” je krovno ime za muzičke, scenske i filmske programe koje povezuje želja i trud Gradske uprave Grada Beograda da oni budu besplatni za sve sugrađane i goste našeg grada. U pitanju je veoma kompleksna i sveobuhvatna manifestacija u kojoj učestvuje veliki broj gradskih tela i ustanova, a trebalo bi istaći i veliki trud predsednice Odbora manifestacije Andreu Radulović, koja je ove godine rukovodila njenom organizacijom. Najveći deo posla izneo je Cebef, koji je nosilac organizacije, a valjalo bi pomenuti i Dom omladine Beograda, Dečji kulturni centar, Teatar „Vuk” i Turističku organizaciju Beograda – rekao je gradski sekretar za kulturu.\nOn je najavio da će tokom svakog dana trajanja manifestacije biti održavane određene lepe aktivnosti u nekom delu grada, kako bi svi gosti našeg grada iz Beograda poneli lepe uspomene i vratili se ponovo naredne godine.\nDirektor Cebefa Damir Handanović je istakao da ove godine manifestacija „Beogradska zima” traje duže, do 15. februara, kao i da će biti dosta različitih programa za decu i odrasle.\n– Jedna od novina je i klizalište na Trgu republike, a u Kombank dvorani puna dva meseca posetioci će moći da gledaju projekcije filmova svakog dana od 9 do 15 časova. Grad Beograd je pripremio zaiste kvalitetne sadržaje za sugrađane, ali i posetioce iz cele Srbije koji dolaze u Beograd. Imamo i sportske manifestacije, a Bajaga će održati nekoliko koncerata u „Sava centru” povodom 35 godina postojanja – rekao je Handanović i dodao da zainteresovani mogu da se informišu o svim programima na internet-adresi www.cebef.rs i www.beogradskazima.rs.\nBy ATA Stars Redakcija|2019-12-02T20:55:34+01:00novembar 28th, 2019|U trendu|0 Comments


Najtraženiji proizvodi za rad od kuće - 381 vesti\nBy RedakcijaPosted on May 16, 2020 May 16, 2020\nU proteklom periodu, u radu od kuće oprobali su se i oni koji nikad nisu pomislili da je tako nešto moguće. Rad od kuće čini se izvesnim i u sledećim mesecima i godinama, pa je interesantno preispitati šta smo o novom modelu angažovanja naučili, koliko nam to odgovara, i šta nam je potrebno da bismo posao obavljali uspešno.\nProdavci kažu da je potražnja za specifičnim artiklima porasla.\nKlaseri su se, na primer, tražili više. Za sve one kojima termin nije poznat, klaseri su manje ili veće kutije sa desetak, do čak 50 malih fioka, istih ili različitih dimenzija, u koje se odlažu sitnice neophodne za rad. Očigledno je da nisu samo kancelarijski poslovi pretrpeli preseljenje, nego i svi zanatski i drugi slični, koji se mogu obavljati od kuće.\nSledeći tražen proizvod bile su slušalice, sa idejom da spreče audio ometanje koje dolazi iz susednih soba ili sa ulice. Kvalitetnije slušalice imaju odlične mogućnosti blokiranja spoljašnje buke, a koriste se, naravno, i za uživanje u muzici van “radnog vremena”.\nRast prodaje zabeležen je kod sklopivih radnih stolova sa lakom metalnom konstrukcijom, na koje može da se postavi ekran kompjutera, ili laptop. Oni su obično jeftini, veoma praktični i mobilni, pa ih možete smestiti privremeno u bilo koji slobodan prostor.\nPovećanog investiranja u kancelarijske stolice nije bilo, pošto su one uglavnom glomazne i nepotrebne kad se iz kuće vratite u firmu. Primećen je, međutim, rast interesovanja za najrazličitije dodatke za masažu i potporu telu, kao što su specijalni anatomski jastuci sa naslonom, za udobnije sedenje na običnim stolicama.\nRazmislite o komotnim trenerkama i papučama, uređajima za jonizaciju i podizanje kvaliteta vazduha, sobnim biljkama koje će prostor učiniti prijatnijim… i bićete, sa malo dodatnih troškova, sigurno zadovoljni svojim učinkom u novim okolnostima.\nTag: klaseri rad od kuće slušalice stolovi\nPrevious post: Virus u Evropi prošle godine\nNext post: BIFIDEX za poslovne prilike


Virtuelni sastanak američkog i kineskog predsjednika u ponedjeljak\nARHIVA - Predsjednici SAD i Kine, Džo Bajden i Ši Đinping (Foto: AP/Alex Brandon, Eraldo Peres)\nAmerički predsjednik Joe Biden i kineski lider Ši Đinping, kako se očekuje, održaće virtuelni samit u ponedjeljak u svjetlu tenzija u pogledu trgovine, ljudskih prava i vojnih aktivnosti, prenijela je agencija Reuters pozivajući se na neimenovane izvore.\nVašington i Peking se spore u pogledu niza pitanja - od porijekla pandemije Kovida 19 do povećanja kineskog nuklearnog arsenala. Američki zvaničnici vjeruju da je direktan angažman predsjednika SAD sa Šijem najbolji način da se spriječi da napetosti u odnosima dvije najveće svjetske ekonomije izmaknu kontroli. Bijela kuća odbila je da komentariše navode o susretu.\nŠi će vjerovatno pozvati Bajdena da prisustvuje Zimskim olimpijskim igrama u Pekingu 2022. godine, prenijela je kablovska mreža CNBC pozivajuće se na dva neimenovana izvora upoznata sa situacijom.\nAmerički predsjednik bi zbog takvog poziva mogao da se nađe u nezgodnom položaju, s obzirom na to da vrši pritisak na Kinu zbog pitanja poštovanja ljudskih prava, ocjenjuje Reuters.\nMalo je vjerovatno da će Bajden otići u Peking na bilo kakav sastanak - nije prisustvovao ni Ljetnjim olimpijskim igrama u Japanu, koji je ključni američki saveznik.\nBajden i Ši su posljednji put razgovarali 9. septembra. Visoki američki zvaničnik tada je prenio da je razgovor bio usredsređen na ekonomska pitanja, klimatske promjene i Kovid 19.\nDvije zemlje su u srijedu objavile okvirni dogovor, postignut na klimatskoj konferenciji Ujedinjenih nacija u Škotskoj, o jačanja saradnje u borbi protiv klimatskih promjena.\nNajnoviji virtuelni sastanak Bajdena i Šija okvirno je dogovoren prošlog mjeseca tokom sastanka američkog savjetnika za nacionalnu bezbjednost Džejka Salivena i vodećeg kineskog diplomate Janga Điječija u Cirihu.\nBijela kuća je saopštila da je Saliven izrazio zabrinutost zbog kineskih poteza u Južnom kineskom moru, kao i ljudskih prava i stavova Pekinga o Hongkongu, Šinđangu i Tajvanu.\nVisoki zvaničnik administracije rekao je da još nema nikakvu najavu sastanka.\n"Imamo okvirni dogovor da se virtuelni bilateralni sastanak održi do kraja godine. U toku se razgovori na radnom nivou da se potvrde detalji", rekao je taj zvaničnik, a prenosi Reuters.\nBijela kuća je predstojeći sastanak okarakterisala kao dio tekućih napora Sjedinjenih Država " da odgovorno rješavaju" pitanje nadmetanja dvije zemlje.


Evropljani žele jake lidere sposobne za promene - Radio Sto Plus\nVećina Evropljana veruje da je njihovoj zemlji potreban snažan lider koji je „spreman da menja pravila igre“, a izuzetak su Nemci, pokazalo je novo istraživanje. Rezultati istraživanja agencije Ipsos global edvajzer (Advisor) fokusiranog na pet članica EU (Francuska, Španija, Italija, Nemačka i Britanija) ukazali...\nRezultati istraživanja agencije Ipsos global edvajzer (Advisor) fokusiranog na pet članica EU (Francuska, Španija, Italija, Nemačka i Britanija) ukazali su na rasprostranjeno nepoverenje u vlade i medjunarodne institucije.\nU Italiji 73 odsto ispitanika smatra da je snaga njihove zemlje u opadanju prema više od 60 odsto u Španiji i Francuskoj, 57 odsto u Velikoj Britaniji i 47 odsto u Nemačkoj, preneo je Euraktiv Srbija.\nVećina Francuza, Italijana i Španaca takodje smatra da im je život gori nego generaciji njihovih roditelja. Takav stav medjutim deli manje od polovine anketiranih Nemaca i Britanaca.\nPosledica toga je da je poverenje u nacionalne vlade izuzetno slabo i čak 89 odsto španskih ispitanika ima malo ili nimalo poverenja u nacionalnu vladu.\nU Italiji je to reklo 80 odsto, Francuskoj 77 odsto, Nemačkoj 70 odsto a u Britaniji 66 odsto učesnika u istraživanju.\nNepoverenje u medjunarodne institucije takodje je najveće u Španiji ali je značajno i u ostalim zemljama.\nUz izuzetak Nemačke, većina ispitanika u zemljama obuhvaćenim istraživanjem veruje da je njihovoj državi potreban snažan lider da je vrati na pravi put.\nTo smatra 72 odsto ljudi u Španiji, 70 odsto u Francuskoj, po 67 odsto u Italiji i Britaniji i samo 34 odsto u Nemačkoj.\nSa ciljem popravljanja situacije, 80 odsto ispitanika u Francuskoj reklo je da bi glasali za „lidera koji je spreman da promeni pravila igre“.\nTu spremnost deli 68 odsto Italijana, polovina anketiranih u Britaniji i samo petina u Nemačkoj.\nU Španiji 62 odsto ispitanih kaže da bi glasalo za lidera ili partiju koja je spremna da „radikalno promeni status kvo“.\nIstraživanje je pokazalo i da bi tek nešto preko polovine ispitanika u Španiji i Francuskoj dalo glas lideru koji se ne plaši da kaže šta misli. Neki ispitanici inače to smatraju suviše ofanzivnim.\nTakodje je istraživanje pokazalo da su gradjani zemalja pogodjenih terorizmom spremniji da prihvate neophodne mere za zaštitu od tih pretnji, čak i po cenu gradjanskih prava.\nTakav stav deli više od polovine ispitanih Francuza i Belgijanaca ali samo trećina Italijana i Španaca.


Novi rekord za Novi Sad - Već u oktobru premašen broj noćenja za celu prošlu godinu - News - Turistički svet\nNovi rekord za Novi Sad - Već u oktobru premašen broj noćenja za celu prošlu godinu\nPrema podacima Republičkog zavoda za statistiku Srbije na teritoriji Grada Novog Sada u periodu januar – oktobar 2018. godini ukupno je boravilo 179.379 turista što predstavlja porast u odnosu na isti period (januar – oktobar) prethodne godine za 8,4%. Od toga stranih turista je bilo 116.739 (rast za 14,4%). Prema istom izvoru u periodu januar – oktobar 2018. godine ukupno je ostvareno 379.591 noćenja što predstavlja porast od 21,5%. Napominjemo da je u prvih deset meseci ove godine premašen ukupan broj noćenja turista koji je u toku cele 2017. godine iznosio 367.569.\nU periodu januar – oktobar 2018. godine info centre Turističke organizacije Grada Novog Sada posetilo je oko 5.200 turista (od toga 4.777 stranaca i 405 domaćih turista). Najveći broj stranaca, koji su ušli u naše info centre u tom periodu, poreklom su iz Nemačke, zatim Kine, Turske, Rusije, Francuske, Španije, Velike Britanije, Hrvatske, SAD-a, Izraela. Interesantno je spomenuti da su nas u oktobru posetili i gosti iz Indije, Filipina, Brazila, Argentine.


CVIJANOVIĆEVA ĐACIMA POŽELJELA USPJEŠNU ŠKOLSKU GODINU - Novosti Plus\nPredsjednik Republike Srpske Željka Cvijanović čestitala je početak nove školske 2021/2022. godine učenicima i njihovim roditeljima, učiteljima i nastavnicima, kao i zaposlenima u školstvu, sa željom da ona bude uspješna.\n“Posebne čestitke upućujem najmlađim školarcima, prvačićima, koji prvi put sjedaju u đačke klupe, uz želju da im škola bude mjesto radosti, druženja i oaza znanja i vještina”, navela je Cvijanovićeva u čestitki.\nCvijanovićeva je naglasila da početak nastavnog procesa ove školske godine predstavlja veliki događaj, s obzirom na to da se poslije novog načina rada i učenja koje je nametnula epidemija virusa korona, učenici vraćaju u školske klupe i redovnoj nastavi.\n“Uvjerena sam da će se, uz poštovanje mjera i preporuka struke, izvođenje nastave u učionicama nesmetano odvijati, te da će nova školska godina početi sa obnovljenom energijom i optimizmom, a završiti sa uspjehom i dobrim rezultatima”, poručila je Cvijanovićeva.\nOna je naglasila da je obrazovanje temelj svakog naprednog društva i jedno od njenih najvažnijih segmenata, saopšteno je iz Kabineta predsjednika Republike.\n“U tom smislu pozdravljam svaku inicijativu koja ima za cilj unapređenje obrazovnog procesa, prilagođenu potrebama i interesovanjima učenika, ali i potrebama tržišta rada”, navela je Cvijanovićeva.\nPredsjednik Republike poželjela je đacima da budu uspješni u sticanju novih znanja i spoznaja.\n← Na tvrđavi Kastel 25. septembra, biće održan koncert za očuvanje rijeka Balkana\nPomozimo malom Mihaelu da ozdravi →


SportDC - Vesti -Bosna i Hercegovina, Republika Srpska, Rogatica\nUtorak, 28.06.2022 18:04\n20.06.2022 16:07 S. Papaz\nKikboks savez Republike Srpske ponosan na uspjeh: Dobili smo šest prvaka i tri najbolja juniora Balkana\nKikboks savez Republike Srpske ponosan je na uspjeh svojih takmičara na prvenstvu Balkana koje je prethodnog vikenda održano u Kraljevu. Takmičari iz KBS RS su osvojili 11 medalja od ukupno 30 koliko je reprezentacija BiH osvojila u Kraljevu. Zlatne medalje su osvojili Jana Đerić (st. juniorke - K1), Simo Zorić (junior kik lajt) i Viktor Milić (ml. junior - K1) koji su ujedno proglašeni i...\n20.06.2022 12:27 S. Papaz\nViktor Milić najbolji mlađi junior Balkana, Nikolina Vlaški balkanska šampionka\nKikbokser KBK "Kule" iz Trnova, Viktor Milić, potvrdio je svoju dominaciju u regionu osvojivši zlatnu medalju na Balkanskom prvenstvu za mlađe juniore u Kraljevu. Milić je u kategoriji do 60kg suvjereno osvojio zlato u disciplini K1, a istovremeno je proglašen i za najboljeg mlađeg juniora na Balkanu. Zlatom se okitila i Nikolina Vlaški u kategoriji starijih kadeta do 52 kilograma kik...\n08.06.2022 17:54 S. Papaz\nPočele prijave za Petrovdanski turnir u Trnovu\nTradicionalni Petrovdanski futsal turnir u Trnovu igraće se i ove godine od 2. do 11. jula. I ove godine očekuje se izuzetno kvalitetan futsal, a ekipe će se boriti za nagradu od 6000 KM. Drugo mjesto donosi 2000 KM, a trećeplasirana ekipa će sa sobom ponijeti 1000 KM. Kotizacija za učešće na turniru je 150 KM. Više informacija možete naći na plakatu ispod. Titulu najbolje ekipe...\n06.06.2022 22:34 S. Papaz\nViktor Milić ponovo počistio konkurenciju\nKikbokser iz Trnova, Viktor Milić, osvojio je zlatnu medalju na Svjetskom kupu u Budimpešti. Član KBK "Kule" je nastupio u disciplini mlađih juniora do 60 kilograma i još jednom je potvrdio da je u fantastičnoj formi. - Svakako veliki rezultat za Viktora i naš klub kojim je potvrdio da se nalazi u vrhunskoj formi . Ovom prilikom se zahvaljujemo gospodinu Siniši Golijaninu i opštini...\n18.05.2022 09:11 Slaviša Vukašinović\nU odloženoj utakmici 22. kola drugoligaškog karavane Republike Srpske grupa Istok , a ujedno i komšijskom derbiju, fudbaleri Mladosti su stigli do još jedne pobede čime su zadržali nadu za opstanak. Kada su gosti iz Sokoca već u 11 . minutu stekli prednost od 2:0 prisutni gledaoci su pomislili da će ovo biti još jedno posrtanje Rogatičana. Međutim to...\n13.05.2022 08:21 Slaviša Vukašinović\nFudbaleri rogatičke Mladosti su u potpunosti nadigrali goste iz Gacka i sačuvali šanse za opstanak na drugoligaškom istoku Republike Srpske . Kada su Gačani stigli do vođstva u 33. minutu preko Nikolića, malo ko se nadao na stadionu pokraj Rakitnice da će domaći igrači uspeti da naprave potpun preokret i na kraju ubedljivo poraze imenjaka iz Gacka. ...\n28.04.2022 15:08 S. Papaz\nDuel Mladosti iz Rogatice i Glasinca koji se trebao igrati za vikend u okviru 24. kola drugoligaškog "Istoka" je odložen. Razlog odlaganja je bolest u ekipi Mladosti i sedmorica igrača van stroja, tako da je utakmica odložena i biće odigrana u nekom novom terminu. Glasinca već u srijedu očekuje zaostala utakmica protiv Veleža iz Nevesinja na Bari.\n24.04.2022 10:53 sportdc.net\nPobjedom u posljednjem kolu protiv direktnog rivala Radnika u Bijeljini 20:18 rukometašice Rogatice su osvojile šampionsku titulu u m:tel Prvoj ligi Republike Srpske i od naredne jeseni igraće u Premijer ligi BiH. Trijumf Rogatičanki je više nego zaslužen, jer su sve vrijeme bile u vođstvu i po tri gola razlike. Domaće su u nekoliko navrata stizale do izjednačenja, ali su na kraju...\n16:54 Grad Doboj i FK Sloga, apsolutni pobednici\n16:49 Svet izgubljenih vrednosti\n15:56 Predstavljanje ljetnih sadržaja hotela Termag\n15:38 U Plavu održan prvi „Prokletije Sprint Triatlon”\n15:33 Vimbldon: Kraj za Belindu Benčić, prošle Sakari i Ostapenko\n15:29 Nastavljen Tri kornera penal\n15:16 Korona kobna i po prošlogodišnjeg finalistu Vimbldona


Evropske vesti iz oblasti rada\nTradicionalno, od februara 2008. godine, Evropski sindikalni institut (ETUI) objavljuje mesečnik pod nazivom „Kolektivno pregovaranje“ (Collective bargaining newsletter). Ovaj mesečnik predstavlja skup informacija o razvoju kolektivnog pregovaranja širom Evrope. Njegova svrha je razmena informacija između sindikata ali i pružanje podrške ETUC-ovom Komitetu za kolektivno pregovaranje. U nastavku možete pročitati najzanimljivije vesti za mesec maj 2014. godine.\nOnline informacije o pregovaranju\nSajt www.kollektivvertrag.at je rezultat projekta saradnje između konfederacije sindikata OGB i ministarstva rada. Na njemu se mogu pronaći informacije o svim kolektivnim ugovorima na snazi, rezime određenih ugovora, vesti o toku pregovora, kao i tematske informacije. Dostupni su i kratki izveštaji na engleskom jeziku. Jedna od poslednjih vesti na sajtu je da su pregovori za hemijski sektor i za luku u Beču završeni u maju 2014. godine.\nVeliko smanjenje broja radnika u železnici\nOko 700 radnika bugarske železnice (BDZ) biće otpušteno kako bi se smanjili troškovi preduzeća pogođenog velikim finansijskim problemima. Trenutno, u ovom preduzeći je zaposleno 1.200 radnika. Prema rečima ministra saobraćaja broj radnika ne treba da bude veći od 400-500.\nHyundai fabrika u štrajku upozorenja\nSindikati u fabrici Hyundai u Nosovici proglasili su štrajk upozorenja. Sindikati pregovaraju sa proizvođačem automobila od marta, ali nisu došli do sporazuma kada je u pitanju povećanje plata. Odbili su ponudu Hyundai menadžmenta za povećanje od 5,5%, zahtevajući da plate budu uvećane za 9,5%. Trenutno, radnici u ovoj fabrici u proseku mesečno zarađuju oko 1097 €.\nTripartitna inicijativa o dokvalifikaciji i prekvalifikaciji\nVlada i socijalni partneri su se dogovorili da promovišu stručno usavršavanje i prekvalifikaciju radne snage. Planirano je kreiranje fonda čiji cilj će biti nadogradnja obrazovanja kod odraslih i nastavak usavršavanja. Takozvani double skilled upgrade ( nastavak usavršavanja i za kvalifikovane i za nekvalifikovane radnike) treba da ojača produktivnost i, za uzvrat, da stvori radna mesta. Partneri dele ideju da je od krucijalnog značaja da nekvalifikovani radnici postanu kvalifikovani i da oni koji su već kvalifikovani imaju mogućnost da unaprede svoje veštine.\nJavni sektor u štrajku zbog boljih plata\nDesetine hiljada radnika u javnom sektoru su stupili u štrajk 15. maja, zahtevajući povećanje plata i kraj surovosti. Štrajk se osetio u školama, bolnicama, na aerodromima, u gradskom prevozu, policijskim stanicama i zgradama vlade širom zemlje. Air France je objavio da je otkazano 115 letova. Uprkos ishodu, predstavnici vlasti su reagovali stavom da povećanje plata nije moguće dok ne nastupi ekonomski rast.


Međunarodne investicije i konkurentnost bile su tema Investicionog foruma AIM, održanog u DWTC-u.\nNa godišnjem AIM forumu koji je održan u Dubaiju pod pokroviteljstvom šeika Mohameda bin Rašida Al Maktuma, potpredsednika i premijera UAE i vladara Dubaija, učestvovali su neki od najvećih svetskih investitora i eksperata, veliki broj izlagača, posetilaca i zvaničnika iz različitih zemalja.\nIspred Privredne komore Srbije koja je ove godine prvi put učestvovala na Investicionom forumu govorila je Danijela Čabarkapa, zamenik direktora Sektora za ekonomske odnose sa inostranstvom. Ona je predstavila uslove i mogućnosti poslovanja u Srbiji, kao i investicioni potencijal zemlje.\nIlinka Roseti, generalni direktor Mirabank Srbija, podsetila je na postojeće investicije u Srbiji (Etihad, Zobnatica), a predstavila je i premium usluge Mirabank koje mogu da pomognu svakome ko želi da investira u Srbiju sa svojim, za velike sisteme nesvakidašnjim ne samo bankarskim već i poslovnim pogodnostima.\nPrezentaciji su prisustvovali predstavnici kompanija i institucija iz više zemalja, koji su zainteresovani za unapređenje poslovne saradnje u industrijskom sektoru.\nGosti AIM bili su otpravnik poslova Ambasade Srbije u Emiratima Miloš Perišić, sekretar za ekonomske odnose u Ambasadi Srbije Dajana Tanasijević, kao i predstavnici Serbian Business Councila.\n- Drago nam je da je poseta naših institucija i kompanija svake godine sve veća na ovom i drugim sajmovima, jer Dubai predstavlja čvorište poslovnih dešavanja ne samo Bliskog Istoka, već i Afrike i Indijskog potkontinenta, a to je tržište sa više od dve milijarde ljudi - rekla je Mirjana Radenović-Ratković iz Serbian Business councila.\nOna je pozvala sve kompanije iz Srbije koje su zainteresovane za dolazak i širenje posla na tržište Bliskog Istoka da se jave SBC-u koji će im pomoći kako savetima, tako i operativnim poslovima. Kao primer dobre prakse, Mirjana Radenović-Ratković navela je kompaniju “Savabien”:\n- Drago nam je da je kompanija “Savabien” imala sluha; njihovo zalaganje da dođu na ovo tržište dalo je rezultate.\nViše o nastupu uspešne kompanije iz Srbije koja je posredstvom SBC-a počela da posluje na tržištu Bliskog Istoka pročitajte OVDE\nSve informacije o SBC-u pogledajte OVDE\nNa Investicionom forumu AIM učestvovao je i zagrebački start up “Aspida” sa svojim brendom Izzy - brendiranim tastaturama koje imaju razvijeno prepoznavanje pokreta za unos simbola i emotikona uz animacije i zvukove, što tipkanje čini zabavnijim i bržim. Svoje Izzy tastature već imaju i fudbalski klubovi Hajduk, Crvena Zvezda, Sarajevo i Željezničar, muzičari iz Hrvatske (“2cellos”), a najnovija nedavno lansirana tastatura je i Izzy ft. Angry Birds finskog Rovia.\nViše o brendu Izzy pogledajte OVDE\nInvestment Council Dubai, koji je kupio Porto Montenegro, takođe je učestvovao na Investicionom forumu. Đorđe Radonić koji prodaje superluksuzne apartmane u Herceg Novom na AIM-u je bio zainteresovan za saradnju sa investitorima iz ovog dela sveta koji će podržati drugu fazu njegovog projekta. Kako izgledaju apartmani “Boka Hills” pogledajte OVDE\nProjekat “Zelena dolina” u BiH jedan je od najvećih stambenih kompleksa u Sarajevu koje gradi investitor iz Abu Dabija. Njihovu prezentaciju možete da pogledate na OVOM LINKU\nTokom foruma koja je trajao od 2. do 4. aprila održan je veliki broj sastanaka sa predstavnicima renomiranih investicionih fondova i holdinga iz zemalja Zaliva u cilju povezivanja privrednika i uspostavljanja saradnje.\nBalkanski region potvrdio je na AIM-u poziciju izuzetno zanimljivog tržišta. Srbija, Hrvatska, BiH i ostale zemlje regiona mogu da se nadaju svežem kapitalu iz inostranstva, uz preporuke dosadašnjih investitora i pomoć institucija i organizacija koje se zalažu za snažnije poslovne veze između Balkana i Bliskog Istoka.\nVoda iz Srbije ide u Kuvajt\nPovezane teme: Ujedinjeni Arapski Emirati Dubai Investicioni forum AIM Srbija Hrvatska BiH Privredna komora Srbije Mirabank Srbija Danijela Čabarkapa Ilinka Roseti Serbian Business Council Mirjana Radenović biznis investicije


MUP ZDK za 24 sata izdao 825 prekršaja za prekoračenje brzine | Visokoin.com\nMUP ZDK za 24 sata izdao 825 prekršaja za prekoračenje brzine\nTokom aktivnosti na kontroli brzine kretanja vozila, mobilni i stacionarni radarski sistemi instalirani na magistralnim cestama u Zeničko-dobojskom kantonu jučer su za samo 12 sati evidentirali i zabilježili 825 prekršaja prekoračenja dozvoljene brzine. Ovi prekršaji su zadokumentovani, a počinioci sankcionisani.\nPolicijski timovi MUP-a ZDK-a su zbog aktuelnog povećanja broja saobraćajnih nezgoda na putevima na području kantona pojačali aktivnosti u oblasti saobraćaja.\n– Efikasnijem provođenju pojačanih aktivnosti, kao i postizanju ovako značajnih rezultata je svakako doprinijela nabavka i kupovina tri nova mobilna radarska sistema, koja su u proteklom periodu bila aktivna i korištena prilikom kontrola i zavedenih akcija u saobraćaju – kazala je za Fenu portparol policije MUP-a ZDK-a Aldina Ahmić.\nCilj naznačenih aktivnosti je smanjenje broja saobraćajnih nezgoda i prekršaja u saobraćaju, kako bi se unaprijedilo postojeće stanje, te postigao visok stepen sigurnosti saobraćaja na putevima na području Zeničko-dobojskog kantona.\nU skladu sa zakonskim ovlaštenjima i u cilju unapređenja postojećeg stanja, u narednom periodu će se nastaviti s naznačenim aktivnostima, kao i poduzimanjem ciljanih aktivnosti koje su rezultat određenih analiza i procjena, kako bi se bezbjednost saobraćaja na svim putevima na području ZDK-a podigla na što veći nivo i počinioci prekršaja i krivičnih djela u saobraćaju sankcionisali.


Italija uvodi daljinsku kontrolu težine kamiona - Počelo testiranje na autoputu A3 - Pluton Logistics\nNovi nadzorni sistem kontrolisaće težinu kamiona na italijanskim autoputevima, prenosi trans.info.\nU Italiji je započela faza ispitivanja sistema za nadzor kamiona u realnom vremenu, putem kojeg će operater moći da proveri da li su teretna vozila prekoračila svoju zakonski dozvoljenu težinu.\nPlatforma je puštena u rad 28. juna na italijanskom autoputu A3 između Napulja i Salerna. Tehnologiju je razvio Movyon u saradnji sa italijanskim Ministarstvom za infrastrukturu i održivu mobilnost.\nSistem kombinuje algoritme za otkrivanje i upozorenje sa hardverskim komponentama kao što su najsavremenije kamere i tehnologija dinamičkog merenja. Prema saopštenju za štampu kompanije Movyon, deo sistema su čelične ploče, učvršćene u asfalt i opremljene optičkim senzorima, koji mogu izračunati težinu svakog vozila u toku vožnje.\nŠta se dešava ako se utvrdi da je neko kontrolisano vozilo preteško?\nUređaj prenosi podatke u realnom vremenu u centralni sistem. Vozači koji se ne pridržavaju upozorenja na displejima duž autoputa, mogu očekivati zabranu preticanja. Takođe, biće obaveštena i saobraćajna policija, koja će pratiti kamion do prvog isključenja.\nOni koji voze Italijom, sa ovom inovativnom tehnologijom zasad mogu da se susretnu na sledećim deonicama autoputa A3:\n– Južni krak, između petlje Nocera Sud i Salerna;\n– Krak prema severu,između petlje Salerno i Cava de Tirreni; petlje kod Cava de Tirreni, Vietri sul Mare i Salerno.\nCentralni računar regulisaće brzinu?\nOvaj sistem nije jedini putem kojeg italijanske vlasti nameravaju da efikasnije kontrolišu i regulišu teretni saobraćaj, podseća trans.info. Kao što je već poznato, pokrenuta je ideja da se na autoputu Brener ode korak dalje praćenjem brzine kamiona i, praktično, upavljanjem brzinom kamiona uz pomoć centralnog računara.\nTakav sistem zahtevao bi postavljanje semafora na svakih 50-100 metara duž autoputa, koji bi komunicirali sa obaveznim softverom instaliranim u kamionu. Brzina bi bila automatski regulisana, te bi papučice gasa i kočnice radile u skladu sa centralnim računarom A22, u zavisnosti od uslova na putu. Vozač bi trebalo samo da upravlja volanom.\nCilj ove ideje, koja zasad deluje futuristički, jeste da se garantuje veća bezbednost, ali i da se smanje gužve na putu.\n← Dualno obrazovanje u logistici i špediciji – Šta smo naučili za 4 godine?\nBeogradski MINI Trans postao vlasnik jedinstvenog Volvo kamiona →\nČEŠKA: Vozači nekažnjeni uprkos prekršajima koje beleži najsavremeniji sistem\n8. novembra 2021. Tomislav Jelesijević\nAŽURIRANO: Najava ulaska u ITALIJU


Radnici KJP “ZOI ‘84” potpisuju inicijativu za smjenu sindikalnog povjerenika Selimovića – Haber.ba\nRadnici KJP “ZOI '84” potpisuju inicijativu za smjenu sindikalnog povjerenika Selimovića\nRadnici Komunalnog javnog preduzeća (KJP) ZOI 84 Sarajevo pokrenuli su inicijativu za opoziv sindikalnog povjerenika Rašida Selimovića.\nInicijativa je pokrenuta zbog, kako su naveli, ”samostalnog i samovoljnog istupanja u medijima, kao i širenja neistina i nanošenja štete firmi i svojim kolegama”.\nPotpisivanje inicijative za smjenu Selimovića – Anadolija\nKako ističu potpisnici inicijative kap koja je prelila čašu je jučerašnja tvrdnja Selimovića u jednom bh. dnevnom listu, a odnosi se na “odustajanje od štrajka i okupljanja pred zgradom Vlade Kantona Sarajevo jer se navodno trebao razmatrati izvještaj poslovanja preduzeća KJP ZOI 84”, piše Anadolu Agency.\n“S tim u vezi izjavljujemo da uposlenici KJP ‘ZOI 84’ nisu mogli odustati od nečega što i nije imalo osnova za bilo kakvo pokretanje, jer bi isto bilo protuzakonito i proizvelo sankcionisanje protuzakonitog okupljanja. Napominjemo da nismo ni za kakva okupljanja i proteste kao što izjavljuje predsjednik sindikata koji nije dobio većinsku podršku radnika za pokretanje bilo kakve procedure i najave okupljanja. Takođe, Rašid Selimović sve izjave u medijima daje samovoljno i samoinicijativno bez saglasnosti uposlenika ZOI 84 na koje se poziva u izjavama, a isti veći dio radnih dana provodi na bolovanju. Da bi se pokrenula bilo kakva procedura za okupljanje ili štrajk mora da postoji izjava lično potpisana od strane svakog uposlenika da daje pristanak za pokretanje procedure štrajka, što Selimović nije dobio od većine radnika, te je isti svojim izjavama nanio veliku štetu preduzeću i svojim kolegama”, ističu u saopštenju firme ZOI 84.\nNaglašavaju da je njegova izjava objavljena juče u jednom bh. dnevnom listu “tragikomična, gdje je Rašid Selimović uzeo sebi za pravo da komentariše usvajanje finansijskog izvještaja za kojeg tvrdi da zna da neće biti usvojen, te se samim tim nameće pitanje da li Selimović radi po nečijem nalogu, ili je Selimović postao vidoviti ekspert za finansijske izvještaje i usvajanje istih”.\n“Posao sindikata je da se bori za prava radnika, bolje uslove rada, mogućnost povećanja plata, nabavka adekvatne radne garderobe za uposlenike shodno radnim mjestima, itd…, a ne da vodi brigu o finansijskom izvještaju i njegovom usvajanju jer za to postoje nadležne institucije”, navodi se u saopštenju uposlenika KJP ZOI 84 potpisnika inicijative za opoziv Rešida Selimovića.\nTeme:KJP ZOI '84, potpisivanje inicijative, radnici, Rašid Selimović, Sarajevo, smjena


- Digitalni slip (račun) moguće je poslati na mejl adresu ili putem SMS/Viber poruke,\n- Storniranje transakcija,\n- Pregled realizovanih transakcija uz mogućnost generisanja izvještaja za potrebni vremenski period (izvještaj može biti dostupan u xlsx, csv i pdf formatu).\n„Zbog toga rješenje koje smo razvili u saradnji sa CKB-om dolazi u veoma važnom trenutku. Veliko mi je zadovoljstvo što ćemo biznisima u Crnoj Gori dati priliku da, zahvaljujući inovativnoj Visa Tap to Phone tehnologiji, brzo i lako počnu sa prihvatanjem plaćanja karticama i digitalnim novčanicima. Vjerujem da će ovo rješenje pomoći trgovcima da ispune očekivanja klijenata i izbjegnu propuštene prodaje. Takođe, očekujem da će Tap to Phone biti od posebne koristi za male i mikro biznise, ali i preduzeća sa kurirskom mrežom ili nizom mobilnih mjesta prodaje", izjavio je gospodin Đorđević.


Zeničani od jutros ponovo bez grijanja – dijalogin.tv\nZeničani su opet bez grijanja, a iz kompanije Arcelor Mittal Zenica navode da je jutros došlo do ozbiljnog curenja na kotlu br. 2.\nBudući da je popravak kotla br 1. još u toku, kompanija nije u mogućnosti vršiti isporuku toplotne energije za grijanje grada.\nIz Arcelor Mittala procjenjuju da bi se snabdijevanje grada toplinskom energijom moglo ponovno uspostaviti sutra u večernjim satima.\n-Apelujemo na stanovništvo da optimizuju i potrošnju električne energije kako ne bi došlo do preopterećenja sistema uslijed čega se može ponoviti situacija da pojedina naselja Zenice opet ostanu bez struje. Trebamo imati svi obzira pogotovo zbog domaćinstava sa starijim osobama i bebama – poručuju iz ove kompanije.\nIzraelski buldožeri uništili deset palestinskih kuća u mjestu Qalansawe\nLast 30 Days Visits: 62.354\nTotal Visits: 3.218.342


Ova Politika Privatnosti je važeća za članove hornyadultencounters.com\nhornyadultencounters.com web sajt i usluga su članica Dating Factory mreže, kojom upravlja Tyche Technologies AG, tvrtka registrovana pod zakonima Švajcarske, čiji registrovani ured je Hofstrasse 1A, CH-6300, Zug, Switzerland.\nhornyadultencounters.com je posvećen pružanju profesionalnog i visoko kvalitetnog servisa za predstavljanje i susrete, te je stoga posvećen zaštiti vaše privatnosti. Mi sledimo sve procedure koje su istaknute u ovom dokumentu, te ga je potrebno pročitati i razumeti zajedno Uveti Upotrebe na hornyadultencounters.com web sajtu. hornyadultencounters.com Politika Privatnosti ima nameru osigurati da vi možete koristiti mesto i kontaktirati druge članove bez brige o problemima s poverljivošću.\nhornyadultencounters.com može izmeniti neke rečenice ove Politike s vremena na vreme, a članovima savetujemo redovito pregledavanje ove Politike kako bi bili sigurni da su pročitali i razumeli najsvežiju verziju.\nSve informacije koje popunite o sebi na vašem profilu će biti prikazane na stranici profila. Od nas se zahteva uklanjanje bilo kakvog ružnog jezika ili reči i fraza koje ne sadrže informaciju ili nemaju smisla u interesu drugih članova s osvrtom na pružanje kvalitetnog servisa za susrete svakom članu hornyadultencounters.com web sajta. Mi ćemo objaviti samo slike i fotografije koje udovoljavaju uredničkim smernicama postavljenim u Uvetima korištenja.\nMi moramo dati informacije legalnim autoritetima ako imaju odgovarajuće ovlasti poput naloga za pretragu ili sudski nalog. Osim valjanog zahtjeva pravnog autoriteta vaše informacije su sigurne na hornyadultencounters.com web mjestu. Mi činimo najviše što možemo da bi osigurali da sve informacije sadržane koje se odnose na vas budu ažurne, točne i potpune, ali se također oslanjamo na vas da nas obavijestite ako vaše informacije treba ažurirati ili obrisati.\nVaša lična upotreba hornyadultencounters.com web mjesta i vaša interakcija s ostalim članovima kroz ovo mjesto će biti držana strogo privatnom.\nPovremeno ćemo da vam šaljemo imajlove trećih licaili promocije za koje smatramo da će da vam pomognu. Imajlove sa hornyadultencounters.com možete da prekinete u bilo kom času promenom postavki profila ili klikom na link za prekid pretplate u podnožju svakog imajla s hornyadultencounters.com.\nU slučaju posluživanja oglasa na ovom mjestu i kada vi koristite neki od delova ovog web sajta, mi ili oglašavač treće strane mogu postavili ili prepoznati jedinstveni kolačić postavljen u vaš pretraživač. Kolačići su normalni dio delovanja interneta i također se koriste na hornyadultencounters.com kako bi sigurno identificirali vas svaki put kada se logirate i koristite sajt te da bi održali vašu sesiju aktivnom kada ne koristite sajt dulje vremena. Sve informacije koje mi ili treće strane prikupljaju preko kolačića i softvera za marketinške kampanje su potuno anonimne.\nAko imate pitanja ili nedoumica, molimo vas upotrebite Podršku Kucima formu na hornyadultencounters.com web sajtu i naš tim će brzo odraditi vaš upit, profesionalno i efikasno, jer mi uzimamo privatnost naših članova vrlo ozbiljno i spremni smo nasloviti sve brige koje možete imati.


Iz elektronskog u štampano izdanje Iz elektronskog u štampano izdanje – Personal magazin\nDok po celom svetu novine razvijaju prisutnost na internetu i onlajn ponude – news website na španskom jeziku Latino California (latinocalifornia.com) lansira štam pano izdanje. Rodno mesto novog mesečnika je…\nDok po celom svetu novine razvijaju prisutnost na internetu i onlajn ponude – news website na španskom jeziku Latino California (latinocalifornia.com) lansira štam pano izdanje. Rodno mesto novog mesečnika je gradić Bell udaljen petnaestak minuta od Los Anđelesa.\nTamo je, 2010. godine najpre formiran web sajt koji se najviše bavio korupcionaškim aferama među gradskim funkcionerima. Prvi broj besplatnog mesečnika štampan je u tiražu od 10.000 primeraka i deli se od vrata do vrata i po gradskim prodavnicama i tržnim centrima. Više od 80 odsto sadržaja mesečnika pisano je na španskom.\nIz elektronskog u štampano izdanje was last modified: August 22nd, 2012 by Redakcija


NACRT REZOLUCIJE O SRBIJI EVROPSKOG PARLAMENTA: Izveštaj pozdravlja rezultate Srbije u ekonomskim reformama, pregovorima o članstvu, dijalogu sa Prištinom i rešavanju migrantske krize. Istovremeno, od Srbije se očekuje veći napredak u borbi protiv korupcije, reformi pravosuđa i slobodi medija\nU Nacrtu rezolucije o Srbiji o kojem je raspravljao Evropski parlament, traži se otvaranje Poglavlja 26 u pregovorima sa Srbijom - to poglavlje tiče se obrazovanja i kulture, i naglašava da bilateralni problemi ne bi trebalo da blokiraju pristupne pregovore.\nIzveštaj pozdravlja rezultate Srbije u ekonomskim reformama, pregovorima o članstvu, dijalogu sa Prištinom i rešavanju migrantske krize. Istovremeno, od Srbije se očekuje veći napredak u borbi protiv korupcije, reformi pravosuđa i slobodi medija.\nPredstavljajući nacrt izveštaja o Srbiji pred Spoljnopolitičkim odborom EP, Dejvid Makalister je rekao je da će temeljna primena reformskih mera biti merilo uspeha u evropskim integracijama. Izveštaj podseća da je do sada otvoreno šest poglavlja i ističe dobru pripremu Srbije za pregovore.\n"Želim da naglasim pozitivne tačke kao što su popravljanje opšte ekonomske situacije: dobre rezultate nekih ekonomskih reformi i veći privredni rast. Pozdravljamo i proevropsku orijentaciju Vlade formirane posle izbora, kao i politiku regionalne saradnje", naveo je Makalister.\nIzvestilac Evropskog parlamenta za Srbiju je pred poslanicima Evropskog parlamenta u Briselu naglasio da je Vlada Republike Srbije napravila pozitivne pomake u okviru ekonomskih reformi u zemlji, rešavanja posledica migracione krize kao i u promociji regionalne saradnje i pomirenja na zapadnom Balkanu.\n"U 2017. godini Srbija mora da stavi fokus na jačanje vladine prava, jer korupcija i organizovani kriminal i dalje predstavljaju prepreku za demokratski, socijalni i ekonomski razvoj zemlje. Istovremeno, nedostaci u polju slobode medija i izražavanja moraju da se rešavaju kao prioritetna pitanja", izjavio je Makalister predstavljajući nacrt izveštaja o napretku Srbije u 2016. godini.\nU izveštaju se navodi, kako je rečeno, kontroverzni događaj u beogradskom naselju Savamala uz poziv da se slučaj brzo reši.\n"Želimo da Srbija nastavi i pojača napore u oblasti vladavine zakona, verujemo da je važno da sloboda izražavanja i medija bude garantovana", naveo je Makalister.\nU diskusiji koja je usledila, članovi Odbora gotovo su se jednoglasno složili da je Makalisterov izveštaj o Srbiji "pozitivan, izbalansiran, da ima objektivan i podsticajan ton" kada je reč o napretku Srbije na putu ka članstvu u EU.\nPored pohvala koje je Srbija dobila na osnovu postignutog u 2016. godini, a koje su se na prvom mestu odnosile na ekonomski napredak, odnos prema migrantskoj krizi, ali i jasnu opredeljenost evrointegracionom putu zemlje i pomirenju u regionu, članovi Odbora za spolje poslove Evropskog parlamenta kao najvažniji posao za vlasti u Beogradu u nastupajućem periodu naveli su jače zalaganje na reformi pravosuđa, pogotovo na osiguranju nezavisnog sudstva, kao i jaču borbu protiv korupcije i organizovanog kriminala u zemlji.\nEvropski poslanici ocenili su da je neophodno da se u Srbiji poboljšaju uslovi za rad Ombudsmana i da se osigura sloboda medija i izražavanja.\nEvropski poslanici imaju rok da do 18. januara 2017. godine podnesu svoje amandmane na nacrt izveštaja o Srbiji.\nTokom februara amandmani će biti usaglašavani kako bi se o konačnom tekstu Rezolucije o Srbiji glasalo u martu 2017. godine na plenarnom zasedanju Evropskog parlamenta u Strazburu.\nIzvor: Vebsajt RTS, Dušan Gajić, 09.01.2017.


Matić: Najviše turista u Srbiji iz Turske\nHomeEkonomijaMatić: Najviše turista u Srbiji iz Turske\nMinistarka trgovine, turizma i telekomunikacija Tatjana Matić izjavila je da najveći broj turista u Srbiji dolazi iz Turske i da je broj turista iz te zemlje porastao za 49 odsto u odnosu na prošlu godinu.\nOna je nakon sastanka sa ministrom kulture i turizma Turske Mehmetom Ersojem rekla da turisti iz Turske sve duže borave u Srbiji, dodavši da su nekada u proseku boravili „dva, dva i po dana“ a da je sada prosek oko šest dana.\nTuristi iz Turske, pored Beograda, Novog Sada i Niša, najčešće posećuju Zlatibor, Kopaonik i Novi Pazar, i sve turističke lokacija na putu do Novog Pazara, navela je Matić.\nOna je dodala da je tema današnjeg sastanka sa Ersojem pre svega bila dodatno ulaganje u zaštitu zajedničkih spomenika kulture, očuvanje zajedničkog kulturno-istorijskog nasleđa i navela da su, pored rekonstrukcije Ramske tvrđave, česme Mehmed-paše Sokolovića, džamije u Sjenici i Malog stepeništa na Kalemegdanu, u toku i rekonstrukcije Bajrakli džamije i hamama u Novom Pazaru i Beogradu.\nOna je rekla da se sa Ersojem saglasila da ima mnogo prostora za investiranje u banje i zdravstveni turizam.\nErsoj je naglasio da je veoma važno što je i pored pandemije korona virusa nastavljen i povećan turistički saobraćaj između dve zemlje, i dodao da bi vazdušni saobraćaj između Srbije i Turske trebalo da bude još bolji.\nOn je rekao i da će Srbija i Turska raditi na tome da njihovi građani mogu da putuju u onu drugu zemlju samo sa ličnom kartom.\nErsoj je rekao da je Turska kao destinacija na trećem mestu za Srbiju i istakao da Turska želi da bude na prvom mestu po tom pitanju i da zato daje Srbiji prednost.\nOn je rekao da će Turska nastaviti da ulaže u kulturno-istorijske spomenike u Srbiji i da će istom brzinom biti nastavljena njihova restauracija.\nErsoj je naglasio da Turska ne gleda na to samo kao na restauraciju, već na kulturnu saradnju dve zemlje i zaključio da ulaganja u kulturnu saradnju utiče i na trgovinsku saradnju.\nScene kataklizme u Nemačkoj, nepoznata sudbina više od hiljadu ljudi


Izgrađen put Mala Moštanica – Rucka | GO Čukarica\nIzgrađen put Mala Moštanica – Rucka\nNa veliko zadovoljstvo stanovnika opština Čukarica i Obrenovac, završeni su radovi na izgradnji puta koji povezuje Malu Moštanicu i Rucku. Žitelji ovih naselja su više od tri decenije čekali da se povežu ove dve opštine, te je izgradnjom puta u dužini od 700 metara rešen dugogodišnji problem građana, kojima je alternativni put preko klizišta Duboko bio neophodan.\nPredsednik Gradske opštine Čukarica Srđan Kolarić zajedno sa građanima Rucke prošetao je novoizgrađenom deonicom do Male Moštanice, gde je sa predsednikom opštine Obrenovac Miroslavom Čučkovićem svečano otvorio potpuno novi put koji spaja ova dva naselja.\nSrđan Kolarić je podsetio prisutne da su pre nekoliko meseci počeli dogovori oko izgradnje ovog nekategorisanog puta.\n“Pre četiri meseca smo se našli na teritoriji opštine Čukarica u Ruckoj i dogovorili smo se da započenemo radove na sapajnju ove dve mesne zajednice, pre mesec dana smo započeli radove i sada imamo novi put. Uputili smo i zahtev Direkciji za građevinsko zemljište i izgradnju grada Beograda da se u narednom periodu proširi ovaj put, a imamo planove da i dalje spajamo naše mesne zajednice“, rekao je Kolarić.\nKolarić se zahvalio predsedniku opštine Obrenovac Miroslavu Čučkoviću na saradnji, kao i Gradu Beogradu, koji je obezbedio finansijska sredstva da se uredi ova deonica.\nPredsednik Gradske opštine Obrenovac Miroslav Čučković podsetio je prisutne da ove dve mesne zajednice nisu direktno povezane od 1968. godine, kada je ukinut voz “Ćira”, koji je prolazio kroz Malu Moštanicu i Rucku.\n“Ova nova saobraćajna veza predstavlja alternativu najvećem klizištu u Evropi. To je saobraćajnica na Dubokom koja je u jako lošem stanju, koja se iz meseca u mesec obnavlja i koja praktično tone prema reci Savi. Ovo je važna saobraćajnica za budućnost građana Obrenovca i Male Moštanice“, rekao je Miroslav Čučković izrazivši zahvalnost u ime građana Obrenovca opštini Čukarica što je finansirala izgradnju ove deonice.\nOtvaranju novog puta koji povezuje Malu Moštanicu i Rucku prisustvovali su v.d. direktora Javnog preduzeća "Elektroprivreda Srbije" Milorad Grčić, članica Opštinskog veća Tatjana Vidojević i šefica kabineta predsednika Nada Marković.\nPredsednici Srđan Kolarić i Miroslav Čučković obišli su domaćinstvo Dragana Subakovića iz Male Moštanice, koji je rekao da su građani decenijama tražili izgradnju ove deonice. Subaković je izrazio veliku zahvalnost predsednicima obe opštine, ističući da je izgradnja infrstrukture mnogo bitna za privrednike, ali i za obične građane, kojima olakšava svakodnevni život.


Aerodrom u Nišu tužio Šabića\nVesti Autor:Južne vesti03. okt. 201611:00 > 11:03\nDirektor JP Aerodrom u Nišu, Vladica Đurđanović, podneo je Upravnom sudu tužbu protiv Poverenika za informacije od javnog značaja Rodoljuba Šabića, pošto je Šabića naložio Aerodromu da Južnim vestima dostavi dokumentaciju u vezi sa sistematizacijom radnih mesta, objavile su Južne vesti.\nĐurđanović je Južnim vestima dostavio deo tražene dokumentacije, a u pratećem tekstu je objasnio da je dostavljen „onaj deo koji nije sporan“. Novinare je obavestio i da je protiv Poverenika pokrenuo sudski postupak ne navodeći zbog čega.\nU kabinetu Poverenika za informacije od javnog značaja kažu da nije prvi put da neko u ovakvim situacijama tuži Poverenika. Ipak, napominju da su sudovi do sada takve tužbe odbacivali kao „nedopuštene“.\nŠabić je još 2010. godine praksu tuženja Poverenika Upravnom sudu definisao kao „štetnu i za interese i prava građana, ali i za ugled državnih organa i preduzeća koji je praktikuju“.\nJužne vesti su od Đurđanovića tražile da dostavi „Pravilnik o sistematizaciji radnih mesta koji je primenjivan 1. januara 2014. godine i sve naredne, uz sve eventualne promene“. Direktor Aerodroma je dostavio samo sistematizaciju koju je još februara 2010. godine potpisao tadašnji direktor Dragan Bugarinović.\nMeđutim, prema nepotvrđenim informacijama, Aerodrom je samo u poslednjih godinu dana sistematizaciju menjao najmanje dva puta – oktobra 2015. i aprila ove godine.


Vesti online / Srpski informativni portal / Gutereš poziva Rusiju i SAD da sačuvaju Sporazum o raketama\n- Naš stav je jasan. Smatramo da je veoma važno da Sporazum o raketama bude sačuvan… Ima još vremena i mi odlučno pozivamo strane da razmotre ta pitanja - rekao je Gutereš na konferenciji za novinare.\nKada je reč o isteku važenja Sporazuma o strateškom ofanzivnom naoružanju, Gutereš je rekao da smatra da je veoma važno da Rusija i SAD na vreme održe pregovore koji su neophodni da bi taj sporazum bio produžen.\n- Ako taj sporazum ne bude obnovljen imali bismo dve posledice. Pre svega, nestala bi uvedena ograničenja, a u sumnju bi bili dovedeni i mehanizmi nadgledanja - rekao je šef svetske organizacije i dodao da je veoma važno da postojeća arhitektura nuklearnog naoružanja bude sačuvana i usavršena.


Zlatna medalja na sportskom takmičenju – Ekonomsko – trgovinska škola Bor\nBy Elena Spasić Mitranović 16/03/2021 16/03/2021 Aktuelno, Takmičenja\nNaša učenica drugog razreda na obrazovnom profilu turistički tehničar, Anastasija Đurić ostvarila je izuzetan uspeh na sportskom takmičenju Centralne Srbije u karateu. Anastasija je osvojila zlato a pročitajte šta je napisala o svom uspehu:\n„Karate treniram već šest godina, i bila sam učesnik velikog broja takmičenja. Poslednje takmičenje, i za mene veoma uspešno, jeste školsko prvenstvo Centralne Srbije, na kome sam uz veliki trud i napor, kako svoj, tako i svog trenera, uspela da se izborim za prvo mesto i osvojim zlatnu medalju. Takmičenje se održalo 13.03.2021. u Čačku, sa izrazito velikom konkurencijom od čak 700 učesnika i 250 škola.\nO tome koliko je važno samo takmičenje, govori činjenica da na diplomama stoji izuzetno zvučno ime Organizatora (Ministarstva omladine i sporta, Vlade Republike Srbije), kao i potpis predsednika Saveza za školski sport Srbije, gospodina Željka Tanaskovića.\nIzuzetnu zahvalnost dugujem svom treneru na požrtvovanosti i marljivom radu, kao i razrednoj, porodici, prijateljima na velikom podršci.“\nŽelimo Anastasiji još mnogo osvojenih medalja!\nZavršni račun i finansijski izveštaj


FOTO: Obilježen Dan općine Kalesija, priznanja i za NEON Solucije | Kalesijske novine\nYou are here: Home / Kalesija / FOTO: Obilježen Dan općine Kalesija, priznanja i za NEON Solucije\nFOTO: Obilježen Dan općine Kalesija, priznanja i za NEON Solucije\nPosted by: redakcija novina 23. Maj 2014.\tin Kalesija Leave a comment\nPolaganjem cvijeća i učenjem Fatihe otpočelo je današnje obilježavanje Dana općine Kalesija, prvog oslobođenog grada u BiH. Delegacije općine, predstavnici Vlade TK, predstavnici policije , političkih stranaka, borci, RVI ali i članice Udruženja žena oboljelih od karcinoma „Nijemi krik“ položili su cvijeće na spomen obilježje na kojem su uklesana imena boraca koji svoje živote dadoše za slobodu.\nNakon toga u ustanovi koja nosi naziv po prvom predsjedniku Predsjedništva BiH Alija zetbegović upriličena je Svečana akadenmija na kojoj su dodijeljena i priznanja i zahvalnice zaslužnim kolektivima koji su ovu općinu predstavili u najboljem svjetlu.\nMeđu nagrađenima je i firma NEON Solucije kojoj je pripala “Plaketa sa zlatnim grbom Općine”, dok je “Medalja za zlatnim grbom” pripala Faruku Džambiću iz Tojšića uposleniku Ministarstva unutrašnjih poslova.\nU kategoriji nagrađenih zajedno sa firmom NEON Solucije nagrađeni su i Zux-4 Kalesija kao i Profesionalna vatrogasna jedinica Kalesija. Pored nabrojanih zahvalnice su uručene i predstavnicima udruženja koje pomažu Kalesiju, ali i članicama Udruženja „Nijemi krik“.\nU svom prigodnom referatu načelnik Općine se pohvalio radovima koji se provode na području naše općine, ali i svime što je urađeno u proteklom periodu. On se dotakao i zapošljavanja u našoj općini te se zahvalio firmama koje proširuju kapacitete i upošljavaju nove radnike poput firmi Prima Sofa kao i Unis Tok.\nDan Općine građanima je čestitao i prvi čovjek Vlade TK premijer Bahrija Umihanić koji je kazao da će trebati vremena da se izgradi nešto što je porušeno, ali da je Kalesija na pravom putu da to i uradi. On se dotakao i klizišta i poplava koje su zadesile Kalesiju te je rekao da će Vlada u svojim mogućnostima pomoći sanaciju istih.\nZa govornicom se obratio i general Mirsad Gutić koji je i bio vođa otpora 1992. godine koji je kazao da smo se odbranili, ali da još nemamo jedinstvenu državu i da na tome se treba raditi. On je za Kalesija online kazao da je tada bilo teško, ali da bi i danas uzeo pušku u ruke i branio ovaj narod i ovu državu i naravno svoju Kalesiju.\nPrevious: Nastava počinje u ponedjeljak, ali u ovim školama\nNext: Provaljeno u prostorije OŠ Kalesija


Gradonačelnik Banjaluke Igor Radojičić rekao je danas da je učenik banjalučke Osnovne škole "Ivo Andrić" zaražen virusom korona, što je prvi potvrđeni slučaj zaraze u novoj školskoj godini.\n"Po informacijama koje imamo od sinoć, dijete je jedan dan išlo u školu i zaraženo je iz porodičnog kontakta. U školi su odmah odreagovali u skladu sa procedurama i polovina odjeljenja je upućena u izolaciju 14 dana", rekao je Radojičić.\n"Znači, nije imperativna norma. U ovom slučaju u školi su procijenili da treba, te su postupili u skladu sa procedurom i polovina odjeljenja je 14 dana u izolaciji, škola dezinfikovana i radimo dalje", rekao je Radojičić.\nOcijenio je da je školska godina "počela sasvim dobro, s obzirom na okolnosti, iako su odjeljenja podijeljena, a školski časovi skraćeni".\n"Možemo reći da smo prilično zadovoljni prvom sedmicom", rekao je Radojičić i dodao da treba određeno vrijeme kako bi se sve ustalilo i kako bi svi ušli u novi režim rada.\nkoronavirus Igor Radojičić\n"Narod će 15. novembra dati jasan odgovor - Radojičić ostaje gradonačelnik"\nRadojičić poželio srećan početak nove školske godine


Podrška socijalnim partnerima u socijalnom dijalogu\nSocijalni dijalog uključuje svaku razmjenu informacija, međusobne konsultacije, kolektivno pregovaranje, dogovore i ostale mehanizme za zajedničko usvajanje odluka koje se zasnivaju na bilo kom postupku koji se odvija između vlade, predstavnika zaposlenih odnosno predstavnika poslodavaca, koji se odnose na ekonomske i socijalne politike, koje su u zajedničkom interesu.\nInstitucije RS nisu do 31. januara unijele svoj dio odgovora na upitnik EK\nPolitička kultura u BiH i zemljama EU\nPolitička kultura predstavlja zbir temeljnih vrijednosti , osjećanja i znanja koji daju oblik i sadržaj političkim procesima. Označava ukupne političke stavove pojedinih članova društva jedne zemlje. Stavovi se smatraju kao izraz sistema vrijednosti koje se odnose prvenstveno na sistem državne vlasti.\nDa li je Bregzit poljuljao evropski entuzijazam stanovnika BiH?\nRiječ Bregzit (Brexit) predstavlja skraćenicu koja označava izlazak Velike Britanije iz Evropske unije (Britain + exit, Brexit). Britanija je odlučila da napusti Uniju poslije referenduma koji je održan 23. juna prošle godine, a za izlazak je bilo 52 odsto glasača.\nGlavne karakteristike zaduženja BiH u poređenju sa zemljama regiona i EU\nStanje ukupnog duga u entitetima Bosne i Hercegovine se pogoršava, odnosno sam dug se povećavao u proteklih deset godina, pa su se na entitetskim nivoima mijenjali čak i zakoni koji su određivali gornji prag zaduženosti, kako bi se podizali novi krediti.\nGdje se nalazi BiH u poređenju sa Njemačkom i Francuskom, najstarijim članicama EU?\nU domaćim medijima zadnjih godina dominiraju teme koje se tiču iseljavanja stanovnika naše zemlje, uglavnom u zemlje zapadne Evrope. Istraživanja pokazuju da je najatraktivnija zemlja za naše (bivše) sugrađane Njemačka, pa se postavlja pitanje zašto je to tako?\nZapadni Balkan i Turska u procesu EU integracija\nSavjet za opšte poslove EU (GAC), na sastanku održanom 20.09.2016. godine, usvojio je zaključke o zahtjevu Bosne i Hercegovine za članstvo u Evropskoj uniji, podnesenom 15.02.2016. godine. Savjet je odlučio da provede postupak utvrđen članom 49. Ugovora o Evropskoj uniji i, u skladu s tim, Komisija je pozvana da podnese svoje mišljenje na zahtjev Bosne i Hercegovine za članstvo u EU.


Villa Metaxas se nalazi na udaljenosti od 4 km od plaže, u šarmantnom tipičnom kritskom selu Kato Kalesia, na samo 14 kilometara od Herakliona. Vila je okružena neverovatnim brdima…\nHersonisos, Krit, Anissaras\nVila se nalazi na udaljenosti od 2,8 km od Akva parka u Hersonisosu, i na samo 2 minuta hoda od plaže. Smeštaj Ovaj klimatizovan objekat ima terasu sa pogledom na more i na…\nHeraklion, Krit, Episkopi\nLuksuzna vila Margarita je smeštena u mestu Episkopi, na Kritu. Smeštaj Ova klimatizovana vila ima otvoreni bazen, a gosti mogu koristiti besplatan bežični internet i parking. Kuhinja…\nHara Vista Luxury Villa\nHara Vista Luxury Villa se nalazi u mestu Agia Pelagia, na udaljenosti od 12 km od Irakliona i 35 km od Hersonissosa. Smeštaj Objekat je klimatizovan i poseduje kompletno opremljenu kuhinju. Peškiri…\nGouves Panorama Luxury Villa smeštena je u mestu Guves, na Kritu. Ova luksuzna vila poseduje prelep vrt sa sezonskim otvorenim bazenom, a udaljena je 18 km оd glavnog grada Krita, Irakliona. Vila…\nHania, Krit, Aptera\nVilla Amalia se nalazi u mirnom delu naselja Aptera i to samo na nekoliko minuta udaljenosti (2,5km) od svetski poznatog arheološkog lokaliteta na ostrvi Krit. Udaljenost ove vile od luke…\nRoxani Family Hotel\nHeraklion, Krit, Amoudara\nRoxani Family Hotel se nalazi u centru mesta Ammoudara, na udaljenosti od samo 200 m od istoimene organizovane plaže. Hotel je udaljen 5 km od centra grada Heraklion i 11 km od aerodroma Nikos Kazantzakis.…


Kirbi: SAD nisu uticale na sud u Hagu oko Šešelja\nAmerički ambasador u Beogradu Majkl Kirbi izjavio je danas da SAD nisu uticale na sud u Hagu da zatraži povratak Vojislava Šelja u Pritvorsku jedinicu tog tribunala.\n"Čvrsto verujem u vladavinu prava. Mnogo smo govorili o tome. Mislim da je sledeći korak naredba da se Šešelj vrati, ali je pitanje da li će on to poštovati. To još ne znamo... Ako to prihvati vratiće se, a ako ne pitanje šta će sud tražiti od Srbije", rekao je Kirbi za televiziju B92.\nOn je kazao da, kako razume, Srbija poštuje taj sud, "možda ne uvek sa radošću", ali da poštuje odluke Tribunala.\nKirbi je rekao da je potrebno napraviti razliku između suda u Hagu i SAD i dodao da je taj sud instrument Ujedinjenih nacija.\n"Bilo je mnogo razgovora o tome da smo mi (SAD) naterali sud da uradi ovo ili ono. Odbacujem takav stav. To je međunarodni sud", kazao je on.\n"Nisam video da o tome govori Vučić, ministar pravde, ni ministar spoljnih poslova, ni policije. Zato bih rekao da Vulin može da kaže šta hoće, ali njegov položaj nije povezan sa tom temom", kazao je on.


Banca Intesa otvorila treći ciklus konkursa „Dokaži se 100%!“\nBanca Intesa pokrenula je treći po redu ciklus studentskog konkursa „Dokaži se 100%!“, nadmetanja talentovanih akademaca Srbije u izradi projekata iz oblasti upravljanja zadovoljstvom klijenata.\nPravo učešća na konkursu imaju studenti 4. godine svih državnih i privatnih fakultetskih ustanova u zemlji, apsolventi, kao i studenti master i doktorskih studija društveno-humanističkih, prirodno-matematičkih i tehničko-tehnoloških nauka. Prijavljivanje je omogućeno akademcima sa minimalnom prosečnom ocenom 9,00, dobrim poznavanjem engleskog jezika i prezentacionih veština koji u trenutku apliciranja imaju do 26 godina života.\nSelekciju kandidata vršiće Sektor za ljudske resurse Banca Intesa a 12 odabranih polaznika biće podeljeno u 6 takmičarskih timova u okviru kojih će izrađivati rešenja na zadate probleme iz oblasti unapređenja zadovoljstva klijenata. Svakoj ekipi će tokom izrade projekta biti dodeljen mentor.\nTokom juna, stučna komisija na projektu sastavljena od predstavnika Banca Intesa, Intesa Sanpaolo i akademskih ustanova, proglasiće pobednički tim koji će predstavljati Srbiju na finalnom takmičenju Divizije internacionalnih banaka članica ISP grupe u Italiji. Pobednike konkursa u Srbiji Banca Intesa će nagraditi novčanim stipedijama u iznosu od 1.000 evra po članu tima i stručnim usavršavanjem u banci, dok je za članove drugoplasiranog tima predviđena nagrada u visini od 700 evra. Ostalih osam učesnika će za angažovanje na projektu dobiti po 300 evra, a Banca Intesa će svim polaznicima konkursa uručiti Intesa Sanpaolo sertfikate. Dvoje studenata koji na finalnom takmičenju u Italiji osvoje prvo mesto očekuje stručna praksa u sedištu Intesa Sanpaolo grupe ili novčana nagrada u iznosu od 1.500 evra, po osobi.\nPodnošenje aplikacija vrši se do 20. marta ove godine putem e-mail adrese csuniversity_award@bancaintesa.rs na koju je potrebno poslati popunjen prijavni formular, biografiju, pismo preporuke profesora i motivaciono pismo. Formular za prijavu i dodatne informacije mogu se pronaći na zvaničnom sajtu Banke www.bancaintesa.rs i Facebook fan strani projekta www.facebook.com/dokazise100posto, gde je omogućeno i online prijavljivanje.\nProjekat “Dokaži se 100%!” Banca Intesa realizuje u saradnji sa matičnom Intesa Sanpaolo grupacijom.


Bila u ''EMOTIVNOJ VEZI'' sa savjetnikom u Vladi RS pa mu TRAŽILA 1.500 KM!? :: Dešavanja u Bijeljini ::\n18. September 2021. / 16:33\nBila u ''EMOTIVNOJ VEZI'' sa savjetnikom u Vladi RS pa mu TRAŽILA 1.500 KM!?\nIlija Stevančević, savjetnik u Vladi RS\n- Prema njenim riječima tokom njihove emotivne veze nastali su određeni neriješeni finansijski problemi. Rekla je\nda je SMS poruku poslala u stanju afekta i uznemirenosti te da nije imala namjeru da izazove neugodan osjećaj kod\nStevančevića - kazao je izvor upućen u ovaj slučaj.\nPrema riječima našeg izvora o svemu je obaviješteno Okružno tužilaštvo u Banjaluci koje je tražilo da se nakon\ndokumentovanja slučaja o tome dostavi izvještaj.\nStevančević je “Glasu Srpske” prvo izjavio da nije tačno da je prijavio prijetnje, a nakon što smo mu rekli da imamo\npotvrdu da jeste, on je spustio slušalicu.


Ona se prvi put pojavila u javnosti posle dužeg vremena.\nMedlin Olbrajt, jedna od glavnih aktera u davanju nezavisnosti Kosovu govorila je, posle dužeg vremena, ponovo o slučaju tzv. Kosova, na onlajn konferenciji čiji moderator je bio još jedan albanski lobista, kongresmen Eliot Engel.\nOna je kritikovala administraciju predsednika Donalda Trampa zbog pristupa problemu.\n"Cilj je bio 1998-1999 ujediniti svet oko demokratskih principa i posvećenosti miru. Kampanja koju je vodio Klinton bila je uspešna.\nDžo Bajden je mobilisao zemlje u NATO kampanji, članovi Kongresa predvođeni Eiliotom Engelom pokazali su veliku posvećenost", rekla je bivša američka državna sekretarka.\nPrema njenim rečima, sada je vreme da se već sledeće sedmice, kada se održavaju američki izbori, ponovo uspostavi posvećenost, nakon četiri godine neuspeha i pristupa Trampove administracije Kosovu i Srbiji.\nČlanak indeksiran 12. 11. 2020 Zadnji put osvježen prije 3 sedmicu


BIJELJINA, Direktor bijeljinskog preduzeća „Telrad Net“ Radovan Radovanović rekao je za poslovni portal „CAPITAL“ da nije tačna informacija koju je saopštio Telekom Slovenije da su preko svoje banjalučke kompanije „Blic net“ kupili „Telrad Net“, jer su pregovori o tome još uvijek u toku.\n„Prodaja „Telrad Neta“ Slovencima još uvijek je neizvjesna. Pregovori ni izbliza nisu dovedeni do kraja. Teoretske mogućnosti da se to desi postoje, ali, ima još uvijek puno toga oko čega pregovaramo“, kaže Radovanović.\nOn ističe da korisnici usluga „Telrad Neta“ neće ni u kom slučaju biti oštećeni, ukoliko dođe do realizacije kupoprodajnog ugovora i prodaje „Telrad Neta“ Slovencima, te da će cijene usluga ostati na sadašnjem nivou, odnosno da mogu biti samo niže, nikako više nego što je slučaj sada.\nRadovanović kaže da „Telrad Net“ za svoje korisnike već priprema i paket usluga mobilne telefonije, što je novost u ponudi ovog provajdera.\nOn smatra da je objava slovenačkog „Telekoma“, odnosno njihove kompanije „Blic net“ iz Banjaluke, da su već kupili bijeljinski „Telrad Net“ samo marketinški potez, te da posao pregovaranja ni izbliza nije doveden do kraja.\nOvih dana objavljena je vijest da je slovanački „Telekom“ kupio sve akcije „Telrad Neta“ i da je za kupovinu izdvojeno 15 miliona evra, odnosno da će većina tog iznosa ići na plaćanje duga kupljene firme. Telrad Net je formirana 1990.godine i bavi se izgradnjom telekomunikacione mreže, odnosno provajder je fiksne i mobilne telefonije, kablovske telefonije i interneta.\nTagovi: izborizdvajamoradovan radovanovictelekom slovenijetelrad netvazno


"Beograd '60-ih godina": Metropola tog vremena\nTanjug 16. aprila 2021. 16:09\nBEOGRAD – Promocija dopunjenog izdanja monografije “Beograd ’60-ih godina dvadesetog veka” autorskog tandema Darko Ćirić i Lidija Petrović Ćirić, održana je danas, prvog dana manifestacije “Dani Beograda”.\nNeke od tema sa predstavljanja te knjige, koju je objavio Muzej grada Beograda, bile su povratak u godine kojih se svi rado vraćaju, kada se Beograd budio i otvarao ka svetu, kako je postao metropola, kakva je bila moda i hrana tog doba, ko je sve bio gost od svetskih imena, koji su se automobili vozili i gde se išlo na igranke.\nDirektorka Muzeja grada Beograda Jelena Medaković istakla je da je ovo knjiga pre svega za sve Beograđane i one koji to žele da budu, koja se promoviše u okviru izložbe u prostoru Galerije RTS kluba.\nPrema njenim rečima, knjiga uspeva da prikaže taj duh i da dočara tu pravu atmosferu glavnog grada 60-ih godina, koja opisuje legendarne tačke tog vremena.\nJedan od autora monografije, i izložbe Darko Ćirić podsetio je da se ovom temom bavio jedino poznati istoričar Predrag Marković u knjizi „Beograd između istoka i zapada 1948-1965“, a da drugih poznatih publikacija ili literature koje obrađuju taj period nije bilo.\nOn je istakao da su izgradnja urbanističkih celina Novog Beograda, Banovog Brda, naselja Braće Jerković, promenili lik prestonice i definisali ga kao savremeni koncept koji je izdržao probu vremena.\nTu spadaju i svi objekti po kojima se danas prepoznaje lik i naličje Beograda – Dom omladine, zgrada Politike, Muzej savremene umetnosti, Televizija Beograd sa tornjem na Avali, hoteli, poslovni objekti, bazeni i sportski tereni, naglasio je Ćirić.\nPosetici postavke “Beograd 60-ih” mogu videti, između ostalog, ikoničke simbole beograda tog vremena, poput mopeda Vespe, haljine trapezoidnog oblika, radio mikrofona, fotografija Đorđa Marijanovića i Kvarteta “Ivanović”.\nJedan deo programa bio je posvećen iznenada preminulom umetniku – muzičaru i kompozitoru Zoranu Simjanoviću, koji je preminuo 11. aprila u 75. godini, od posledica korona virusa.


Služba za zaštitu životne sredine i održivi razvoj Gradske uprave Subotica: Pena u Palićkom jezeru je normalna\n“Pojava pene u Palićkom jezeru je posledica normalnih bioloških procesa i javlja se u periodima kada su jaki talasi, na sličan način kao što nastaje i morska pena”, saopštili su danas iz Službe za zaštitu životne sredine i održivi razvoj pri Sekretarijatu za poljoprivredu i zaštitu životne sredine Gradske uprave Grada Subotice.\nPalićko jezero je, objašnjava se dalje, hipertrofnog tipa, što znači da je produkcija algi i modrozelenih algi velika, što vodi daje karakterističnu zelenu boju. Brojnost modrozelenih algi je najveća upravo u turističkom sektoru, gde je veliki deo obale pod obaloutvrdom, a količina prirodne vegetacije (trske i vodenih biljaka) – najmanja.\n“Kada u sklopu prirodnog životnog ciklusa dođe do odumiranja algi koje su se prenamnožile, dolazi do organskog raspadanja i u vodu se oslobađaju proteini i druge organske materije koje smanjuju površinski napon vode i deluju poput prirodnih deterdženata. Pod udarom jakih talasa, dolazi do penušanja, a ponekad se stvara i gusta pena na čijoj površini se vide ćelije modrozelenih algi”, navodi se u saopštenju za javnost, i dodaje:\n“Merema na poboljašnju kvalitata vode koje Grad Subotica trenutno sprovodi, a pre svega uspostavljanjem zaštitnih pojaseva oko jezera, omogućiće se obnavljanje vegetacije u priobalju i smanjiti priliv nutrijenata sa okolnih njiva, zbog čega bi trebalo da se ovakve pojave ubuduće sve ređe dešavaju”.\nUpišite tekst * − 1 = six


Općina Novo Sarajevo i Fakultet za kriminalistiku potpisali Memorandum o saradnji - Akta.ba\n12.05.2021. 09:57 / Izvor: Akta.ba\nNačelnik Općine Novo Sarajevo Hasan Tanović i dekan Fakulteta za kriminalistiku, kriminologiju i sigurnosne studije Jasmin Ahić jučer su potpisali Memorandum o saradnji i partnerstvu u oblasti zaštite i spašavanja.\nRadi se o partnerstvu Općine Novo Sarajevo i Fakulteta za kriminalistiku, kriminologiju i sigurnosne studije sa ciljem jačanja kapaciteta i podizanja nivoa prevencije, spremnosti i odgovora Općine u oblasti zaštite i spašavanja, sa posebnim akcentom na učešće studenata ovog fakulteta u sistemu zaštite i spašavanja.\nOvom prilikom, dekan Jasmin Ahić istakao je kako će u ovaj projekat za početak biti uključeno više od 200 studenata ovog fakulteta, a koji će, između ostalog, svoju praksu vršiti u službama koje se nalaze u sistemu spašavanja u okviru Štaba civilne zaštite Općine.\n"Studenti našeg fakulteta redovno prolaze potrebne obuke, tako da već imaju osnovno znanje iz zaštite i spašavanja, a i pored toga vodit ćemo brigu o sigurnosti studenata tokom sudjelovanja u ovom projektu", istakao je dekan Ahić.\nOpćinski načelnik Tanović istakao je kako je Općina proteklih mjeseci otkočila razne procese koji su bili blokirani, kao što je proces izgradnje Univerzitetske biblioteke koju će zasigurno koristiti i studenti ovog fakulteta, a današnji memorandum predstavlja još jedan korak ka unapređenju stanja u oblasti zaštite i spašavanja u ovoj lokalnoj zajednici.\nCivilna zaštita Općine spremna je obezbijediti adekvatnu praksu studentima, imajući u vidu da su članovi Štaba civilne zaštite potpuno novi, odnosno da prvi put tu sjede ljudi iz struke, a struka mora biti prva u svakom procesu pa tako i u oblasti zaštite i spašavanja, istakao je načelnik Tanović.


Mr Radmila Bosanac Politika\nAko se ugovor zaključuje i overava samo na osnovu vlasničkog lista, kupac može doći u situaciju da ne može da reguliše pitanje poreza na prenos apsolutnih prava jer nema prethodni ugovor o kupoprodaji ili otkupu, odnosno ostavinsko rešenje, ugovor o poklonu ili drugi dokaz o stečenom pravu svojine i plaćenom porezu za prethodnog vlasnika. Za regulisanje poreske obaveze potreban je dokaz o prethodnom porezu, a to je klauzula o plaćenom porezu ili o oslobođenju od plaćanja poreza na prenos apsolutnih prava, koja se obično nalazi na jednom jedinom originalu u zemljišnim knjigama ili katastru. Tada za kupca nastaju komplikacije da bi došao do potrebne dokumentacije.\nTakođe, ukoliko je prodavac stekao svojinu na stanu na osnovu ostavinske rasprave, nije dovoljno da prodavac dostavi ostavinsko rešenje već i dokaz o tome kako je ostavilac stekao u svojinu navedenu nepokretnost. Savet je kupcu da insistira, pre zaključenja ugovora, da prodavac kompletira dokumentaciju koja prati stan, po mogućstvu od same izgradnje, odnosno prvog sticanja. Ovo posebno važi za slučaj prodaje nepokretnosti koja nije uknjižena, ali i u slučaju da je uknjižena predostrožnost nije na odmet.\nPo pravilu, kod uknjiženih nepokretnosti regulisan je porez na prenos apsolutnih prava, pa i kupac može da dođe do potrebne dokumentacije podnošenjem zahteva katastru ili sudu koji vodi zemljišne knjige. Međutim, ovo je obaveza prodavca. Osim toga, u jednom periodu knjiženje je obavljano i u onim slučajevima kada ovaj porez nije bio plaćen, pa i o tome treba povesti računa.\nTakođe savetujemo prodavce da se pre nego što krenu sa oglašavanjem stana radi prodaje raspitaju koja im je dokumentacija potrebna i da to sve kompletiraju, da bi izbegli situaciju da zbog nekompletne dokumentacije izgube dobrog kupca.\nProblemi i za prodavce i za kupceSaveti prodavcima15 saveta kako da bolje prodate svoj stan15 saveta - Kako da bolje prodate svoj stan!PRAVA I OBAVEZE UČESNIKA U PROMETU NEKRETNINA\nBeograd Hrvatska brisbane sarajevo državne subvencije hotel stambeno-poslovni ko Jadran more Elena Baturina kuća Podgorica nekretnine Crna Gora Dedinje dizajnirani hotel


Samit G20 - Kompromis ili nastavak trgovinskog rata SAD i Kine | Novine Toronto\nSamit G20 - Kompromis ili nastavak trgovinskog rata SAD i Kine\nDvodnevni samit Grupe 20 u Japanu, koji počinje u petak u Osaki, prilika je za popravljanje narušenih odnosa SAD i Kine, dve najveće ekonomske sile koje su u trgovinskom ratu gotovo godinu dana, dok je druga najvažnija tema napetost na Bliskom istoku, odnosno Iran, pišu svetski mediji.\nZabrinutost oko trgovine i tenzije oko Irana i nafte, navodi agencija Rojters, dominiraće ovog vikenda na samitu Grupe 20 industrijski najrazvijenijih zemalja sveta i zemalja u razvoju, s pažnjom fokusiranom na sastanak lidera SAD i Kine, Donalda Trampa i Si Đinpinga, upletenih u gotovo jednogodišnji trgovinski rat, prenosi Radio Slobodna Evropa (RSE).\nTramp i Si će se sastati prvi put posle sedam meseci kako bi razgovarali o pogoršanim odnosima dve najveće svetske privrede što, navodi agencija, ometa globalne lance snabdevanja i usporava svetski ekonomski rast.\nIzgledi za napredak, međutim, slabi, ocenjuje Rojters, pošto nijedna strana nije popustila posle prekida razgovora u maju.\nTramp će stići u Osaku pošto je otkazao napad na Iran koji je prethodno oborio američku bespilotnu letelicu, dok je pretnja sukobom na Bliskom istoku uticala na rast cena nafte, navodi Rojters.\nZvaničnik Bele kuće rekao je da će se Tramp sastati s najmanje osam svetskih lidera, uključujući saudijskog princa Mohameda bin Salmana, turskog predsednika Redžepa Tajipa Erdoana i ruskog predsednika Vladimira Putina, kako bi dobio podršku za sankcije protiv Irana.\nDomaćin, japanski premijer Šinzo Abe želi da samit G20 bude fokusiran na reformu Svetske trgovinske organizacije, osnaživanje radnih prava žena i smanjenje plastičnog otpada u okeanima, i da se razgovara o globalnim pravilima za upravljanje podacima.\nIpak, prema rečima neimenovanog japanskog zvaničnika, prenosi Rojters, nema mnogo tema o kojima se učesnici mogu složiti - odnosno, jedino područje gde nema protivljenja je smanjenje plastičnog otpada.\nAmerički i kineski zvaničnici razgovarali su telefonom u danima pre dvodnevnog samita, koji počinje u petak, ali stručnjaci kažu da je malo verovatno da su dve strane voljne da naprave značajne ustupke, piše britanski Gardijan.\nList ukazuje da je Tramp uoči sastanka zapretio da će uvesti više tarife na novu grupu kineske robe, vredne više od 300 milijardi dolara, uključujući proizvode koje američki potrošači svakodnevno koriste, poput mobilnih telefona, kompjutera i odeće.\nPosmatrači, međutim, ocenjuju da i ako bude postignut trgovinski sporazum ili primirje, era šireg američko-kineskog rivalstva i napetost oko politike, bezbednosti, ljudskih prava i biznisa, kao i trgovine, tek počinje, ukazuje Gardijan.\nTramp i Si su suočeni s intenzivnim domaćim pritiskom da obustave trgovinski rat svojih zemalja dok se pripremaju za sastanak u Japanu, navodi portal Politiko.\nAmerički izvoz poljoprivrednih proizvoda u Kinu mogao bi ove godine da padne s 26 milijardi dolara, koliko je iznosio tokom administracije Trampovog prethodnika Baraka Obame, na šest milijardi, dok američki trgovci upozoravaju da će povećati cene ako Tramp uvede porez od 25 odsto na gotovo svu preostalu kinesku robu.\nPolitiko ocenjuje da prosečan kineski građanin možda neće osetiti veliki uticaj uvođenja dodatnih tarifa, ali da rast cena hrane u Kini stvara pritisak na Sija da s Trampom postigne dogovor – u suprotnom, njegovo rukovodstvo bilo bi diskreditovano, a Kina bi možda bila primorana da smanji potrošnju na inicijativu "Pojas i put".\nKada Tramp u petak stigne na samit Grupe 20 u Osaki, mnoge njegove kolege želeće da s njim razgovaraju o bilateralnim krizama, piše kolumnista Blumberga Bobi Goš.\nZa kineskog predsednika tema su trgovinske razmirice, za turskog predsednika kupovina ruskih raketnih sistema, a za japanskog Trampova bizarna ideja o okončanju bilateralnog pakta za odbranu.\nSvi učesnici će hteti da čuju i o krizi koja ih sve pogađa - sukobu s Iranom, dodaje kolumnista Blumberga, uz ocenu da je samit pravi trenutak za objašnjenje šta je Trampova politika prema Iranu, a šta nije.


Ferari nastavlja da pokreće Zauber – BiGportal.ba\nFerari nastavlja da pokreće Zauber\nKako su saopštile dve ekipe, postignut je dogovor o potpisivanju višegodišnjeg ugovora.\nZauber ove sezone koristi godinu dana stare Ferarijeve motore, a od naredne godine koristiće nove.\n“Zajedničko iskustvo Zaubera i Ferarija stvorilo je jaku osnovu, koja će nam omogućiti da brzo i efikasno napredujemo po pitanju razvoja bolida za 2018. godinu. Uveren sam da ćemo zajedno ostvariti rezultate koji odražavaju strast i odlučnost, koji su uvek bili deo Zauberovog tima u Formuli 1“, rekao je direktor Zaubera Frederik Vaser.\nU aprilu, pre dolaska Vasera, Zauber je objavio da će 2018. godine sarađivati sa Hondom. Otkako je 2015. godine potpisao ugovor sa Hondom, Meklaren ima stalna pitanja pouzdanosti motora.\nDvostruki svetski šampion Fernando Alonso je ove sezone završio samo dve trke. Najbolji ovogodišnji rezultat mu je deveto mesto u trci za Veliku Azerbejdžana prošlog meseca i ta dva boda su jedini bodovi ekipe ove sezone.\n“Nesrećno je što u ovoj fazi moramo da prekinemo saradnju sa Hondom. Ali, takva odluka doneta je iz strateških razloga, u najboljem interesu ekipe. Zahvalni smo Hondi na saradnji i želimo joj sve najbolje u budućnosti u Formuli 1“, rekao je Vaser.\nMenadžer Honde zadužen za motosport Masaši Jamamoto rekao je da se Honda radovala zajedničkoj sezoni u Formuli 1 sa Zauberom, ali da je tokom razgovora sa promenjenim menadžmentom te ekipe, postignut dogovor o otkazivanju projekta.\nZauber je pretposlednji u šampionatu konstruktora sa pet bodova koje je osvojio Paskal Verlejn.\nNjegov najbolji rezultat je osmo mesto u trci u Španiji, u maju. Dogovorom o višegodišnjoj saradnji, Zauber je uvećao šanse da i naredne godine zadrži Verlejna, člana Mercedesovog juniorskog programa.\nOn je nedavno rekao da su mu “otvorene opcije” za 2018. godinu.


O TELENORU O NAMA USLOVI KORIŠĆENJA HBO GO USLOVI KORIŠĆENJA\nHBO Go je Aplikacija koji podrazumeva aplikaciju, web i mobilnu verziju (u daljem tekstu: Aplikacija) koji omogućavaju pristup HBO GO aplikaciji. HBO GO aplikacija svojim pretplatnicima nudi preko 3800 naslova; najbolje filmove, najnovije serije, HBO originalnu produkciju, dokumentarne filmove, koncerte i kultne HBO serije..\nTelenor svim postpejd korisnicima na teritoriji Srbije (u daljem tekstu: Korisnici) dodeljuje 10GB internet saobraćaja prilikom aktivacije Aplikacije, a koji je namenjen isključivo za njego korišćenje u domaćem saobraćaju, te nema brige usled dodatne naplate interneta.\nNapomena: Ukoliko napuštate HBO GO okruženje, odnosno otvarate druge internet linkove, internet saobraćaj će biti naplaćen po standardnom cenovniku paketa koji koristite.\n•\tDa bi korisnik pristupio Aplikaciji mora da bude konektovan na internet;\n•\tPre registracije Aplikacije, Korisnici će se upoznati sa uslovima korišćenja Aplikacije na HBO GO sajtu http://www.hbogo.rs/pages/template.aspx?id=terms, http://www.hbogo.rs/privacy\n•\tRoming internet saobraćaj neće biti obezbeđen i biće naplaćen po važećoj tarifi;\n•\tInternet saobraćaj se može aktivirati bez obzira na to koji tarifni paket se koristi, ukoliko je internet saobraćaj omogućen;\n•\tCena aktivacije Aplikacije je regulisana Cenovnikom, koji je dat na sajtu www.telenor.rs za korisnike Telenor Srbija;\n•\tKorisnici će moći da aktiviraju Aplikaciju putem Moj Telenor aplikacije ili web portala;\n•\tTelenor ne snosi odgovornost ukoliko internet saobraćaj bude naplaćen, u slučaju da korisnik koristi bilo koji vid pristupa, a prethodno nije pravilno aktivirao Aplikaciju;\n•\tUkoliko napuštate HBO GO okruženje, internet saobraćaj će biti naplaćen po standardnoj tarifi.\n•\tInternet saobraćaj podrazumeva kontinuirani protok saobraćaja podataka koji je potreban za aktivno korišćenje Aplikacije;\n•\tTelenor zadržava pravo da zbog otklanjanja kvarova, održavanja i izgradnje ili preopterećenja korišćenja Aplikacije privremeno delimično ili potpuno obustavi ili smanji kvalitet korišćenja Aplikacije;\n•\tUkoliko korisnik pristupa Aplikaciji putem druge mreže, (Wi-Fi, ADSL, mobile data drugog provajdera, kablovski internet...), Telenor neće obezbeđivati dodatni internet saobraćaj za ovu uslugu;\n•\tTelenor može kontaktirati korisnika u vezi sa aktivacijom, registracijom i pružanje informacija o njemu.\nAplikacija se može koristiti probno, bez naknade u periodu od 30 dana od datuma prve aktivacije, nakon čega se naplaćuje u iznosu od 749 RSD sa PDVom mesečno.\nUkoliko si korisnik Total paketa, u okviru Moj Telenor aplikacije ili portala Moj Telenor možeš da se odlučiš za HBO GO kao dodatak koji možeš da koristiš bez dodatne nadoknade u okviru paketa, sa 10GB internet saobraćaja za korišćenje ove Aplikacije.\nOdgovornost i korišćenje HBO Go Aplikacije:\n•\tTelenor d.o.o. neće pružati nikakve informacije kompaniji HBO o svojim korisnicima;\n•\tUslovi korišćenja HBO GO, uključujući i aplikaciju, su dati na portalu vlasnika Aplikacije http://www.hbogo.rs/pages/template.aspx?id=terms, te je korisnik prilikom aktivacije istog u obavezi da se sa njima saglasi;\n•\tTelenor odgovara samo za internet saobraćaj za pristup Aplikaciji;\n•\tZa samo funkcionisanje Aplikacije u potpunosti odgovara vlasnik;\n•\tPodaci koje korisnik razmenjuje preko Aplikacije su isključiva odgovornost korisnika;\n•\tTelenor ne odgovara za naplatu saobraćaja ukoliko dođe do konfiguracionih promena na strani HBO Go Aplikacije, koje su u isključivoj nadležnosti vlasnika istih.\n* Internet saobraćaj je namenjen korišćenju HBO GO usluge u domaćem saobraćaju. Telenor zadržava pravo na ograničenje internet saobraćaja za korišćenje HBO GO usluge kako bi svim korisnicima omogućio korišćenje ove Aplikacije po optimalnim uslovima.


Zelenašenje je živo blato koje jede žive ljude - JuGmedia\nAktivisti Centra za društvene integracije i PROTEKTE iz Niša juče su u Vranju organizovali akciju podele flajera sa ciljem da građane upozore na opasnost koju donosi zelenašenje.\n“Mnogi ljudi svoju tešku finansijsku situaciju pokušavaju da reše pozajmicom novca od zelenaša neznajući da upadaju u živo blato iz koga gotovo da nema izlaza. Podelom flajera hteli smo naše sugrađane da upozorimo da se nikako ne upuštaju u ovu “avanturu” koja može da bude mnogo opasna. Toliko je opasna da su u njoj gubili bitku i oni najiskusniji ”, ističe Anita Stojanović, predsednica CDI u Vranju.\nInače, ova akcija je deo projekta “Udružena i osnažena zajednica protiv zelenaša” u okviru koga je osnovan pravni centar za borbu protiv zelenaša gde svi građani koji imaju problem vezan za zelenašenje ili su im potrebne dodatne informacije mogu da se jave na telefon 060 141 11 80.


Svaki šesti prodati auto u 2025. biće električni – TuzlaInfo.ba\nby nedim 03/12/2017\n03/12/2017 | 19:17\nZa manje od jedne decenije, tržišno učešće električnih automobila u globalnoj prodaji novih vozila će dostići 16%.\nRezultati studije koju je objavio UBS, a prenosi Bloomberg, takođe pokazuju da će polovinom naredne decenije globalna prodaja automobila na struju iznositi oko 16,5 miliona vozila godišnje i da će većina nositi oznaku kompanije Tesla. Inače, prethodna studija koju je takođe objavio UBS predviđala je da će godišnja prodaja elektroautomobila u svijetu 2015. godine iznositi 14,2 miliona vozila.\n– Tranzicija ka električnim automobilima će se ubrzati između ostalog i zbog najavljene zabrane prodaje vozila sa dizel motorima širom Evrope – tvrdi analitičar UBS-a, Patrick Hummel.\nOsim toga, smatra on, prodaja automobila na struju značajno će porasti i zahvaljujući očekivanom napretku na polju tehnologije pogonskih baterija, ali i zbog strožih zakona o emisiji štetnih gasova u Kini i Evropi.\nHummel vjeruje da će električni automobilski bum predvoditi kompanija Tesla, a da će učešće vozila na električni pogon u ukupnoj prodaji novih automobila biti najveće na evropskom kontinentu (gotovo 30%).


Mali: Građani Beograda će odlučivati šta će se graditi u Beogradu, Novi Beograd odbio poziv\n► Mali: Građani Beograda će odlučivati šta će se graditi u Beogradu, Novi\nGradonačelnik Beograda Siniša Mali najavio je danas projekat "Da se radi i gradi po tvom" u kojem će građani odlučivati šta će se graditi na nivou grada i njihove opštine i dodao da se jedino opština Novi Beograd nije odazvala pozivu da bude deo projekta.\nMali je novinarima u Skupštini grada kazao da su svih 17 beogradskih opština bile pozvane da učestvuju u projektu i dodao da se iz nepoznatog razloga na poziv nije odazvala opština Novi Beograd.\n"Pretpostavljam da gospodin (Aleksandar) Šapić ima neke druge stvari koje su važnije od ovih da se glas Novobeograđana čuje. U svakom slučaju mi ćemo kao grad izdvojiti 10 miliona dinara umesto opštine Novi Beograd i daćemo mogućnost građanima te opštine da glasaju", rekao je Mali.\nDodao je da su opštine izdvojile 10 miliona dinara za izgradnju nekog projekta na njihovoj teritoriji dok je grad izdvojio 200 miliona dinara za projekte na teritoriji grada.\nMali je kazao da će građani odlučivati o tome šta će biti izgrađeno tako što će predlagati projekte i glasati preko mobilne aplikacije "Beokom", ili će popunjavati anketni listić koji će se nalaziti u svakoj opštini koja je deo projekta.\nOn je rekao da će građani imati mogućnost da predlažu svoje ideje u narednih mesec dana ili dva meseca i dodao da projekat nije ograničen vremenski kao i da će biti okončan kada ne bude više predloga.\n"Ovo je mogućnost da se čuje svakog građanina Beograda u cilju da zajedno napravimo bolji i lepši Beograd", dodao je Mali.\nDimitrije Boarov: Ljudski kapital\nMinistar finansija Siniša Mali nedavno je sa zadovoljstvom istakao da je Srbija na osnovu istraživanja Svetske banke zauzela visoko 27. mesto, među 157 zemalja, po Indeksu ljudskog kapitala...\nMinistar finansija Siniša Mali obišao je danas Slobodnu zonu Smederevo, za koju je naveo da je za poslednjih pet godina uvećala broj zaposlenih 20 puta, ukupan obim prozvodnje 30 puta, kao i da...\nMinistar finansija Siniša Mali rekao je danas, komentarišući rezultate novog Indeksa ljudskog kapitala (Human Capital Index, HCI) koji je objavila Svetska banka, da je Srbija pozicionirana...\nMinistar finansija Srbije Siniša Mali rekao je danas da je doneta odluka da se porez na zarade smanji sa 63 odsto na 62 odsto, a da će se naredne godine razmotriti dalje rasterećenje, saopštilo...


Sportske.net - FIFA na udaru evropskih klubova\nFIFA na udaru evropskih klubova\nProtiv održavanja Svetskog prvenstva na svake dve godine.\nZbog Živkovića upaljene "lampice" u Solunu, jedan potpis menja sve?\nEvropski fudbalski klubovi optužili su danas Međunarodnu fudbalsku federaciju (FIFA) da krši zakonske obaveze time što požuruje odluku o promeni formata Svetskog prvenstva da se turnir održava na svake dve godine, umesto kao do sada, na četiri.\nFIFA je poslednjih nedelja u jakoj kampanji za promenu formata Mundijala, a program je prvo predstavila bivšim fudbalerima, što je naljutilo pojedine fudbalske organizacije. Takođe, FIFA pokušava da stekne i podršku navijača širom sveta.\nEvropska fudbalska unija (UEFA) i Južnoamerička fudbalska konfederacija se protive predlogu i naveli su da bi mogli da bojkotuju dodatne turnire. Takodje, nedavno je Fudbalski savez Nemačke kritikovao planove FIFA, uz upozorenje da će igrači biti pod većim rizikom od povreda i da će ženska takmičenja biti u senci.\nSa UEFA se slaže i Evropska asocijacija klubova (ECA), koja predstavlja 234 kluba.\nECA je saopštila da bi podržala uravnoteženiji pristup klupskom i medjunarodnom fudbalu tako što bi se smanjio broj "prozora" u godini za igrače koji igraju za reprezentacije, kako bi se smanjilo opterećenje na igrače.\nKlubove muči nedostatak angažmana FIFA na radu međunarodnog kalendara od 2024. godine.\n"ECA je sa ozbiljnom zabrinutošću pratila Fifino pokretanje reklamne kampanje. Fifa očigledno pokušava da projuri kroz reforme kalendara, pogotovo uvodjenjem Svetskog prvenstva na dve godine. To je bio niz unapred odredjenih odluka i komunikacija... u direktnom i jednostranom kršenju odredjenih zakonskih obaveza", navodi se u saopštenju ECA.\n"Osim znatnog nedostatka istinskih, ili bilo kakvih konsultacija, a kako su mnogi akteri istakli prethodnih dana, predlozi FIFA doveli bi do direktnog i destruktivnog uticaja na klupski fudbal, domaći i medjunarodni. Osim toga, predlozi bi doveli u opasnost zdravlje i dobrobit igrača. Umanjili bi vrednost i značaj klupskih i domaćih takmičenja", dodaje se.\nTakođe, Asocijacija je istakla da bi novi format "umanjio" i napravio problem u kalendaru ženskih fudbalskih takmičenja.\n"Sve odluke u vezi sa daljim kalendarom takmičenja mogu se doneti samo uz saglasnost fudbalskih klubova, uz obavezu dobrobiti igrača i u skladu sa pravnim obavezama, koje ne bi trebalo da se ponovo navode", navodi se u saopštenju.


CRTA :Linglong - fabrika za kršenje zakona - CRTA\nLinglong – fabrika za kršenje zakona\nKo od marta 2019. godine nije išao u Zrenjanin iz pravca Beograda, kad prođe Ečku dočekaće ga iznenađenje i zapitaće se “Šta je ovo?”. Duž puta s desne strane uzdižu se kranovi i proteže ograda gradilišta buduće fabrike guma “Linglong”. Toliko je veliko da vam je potrebno bar dva minuta automobilom da ga prođete.\nTo je samo ono što se vidi s puta. Da bi ste stekli potpunu sliku o veličini gradilišta potrebno je ili da skrenete sa glavnog puta ili da to vidite iz vazduha. Buduća fabrika pneumatika gradi se na 96 hektara zemljišta, što je više od 100 fudbalskih terena.\nUpravo davanje tog zemljišta kineskom investitoru bez nadoknade samo je jedan od primera kršenja zakona i procedura u ovom slučaju koji je najavljen kao najveća investicija u Vojvodini od koje će korist imati cela Srbija.\nKršenje velikog broja propisa, zloupotreba javnih ovlašćenja, ignorisanje građanskih prava i do sada neviđena popustljivost javnih vlasti prema stranom investitoru, analizirani su u studiji „O tempora, o mores – Studija slučaja izgradnje fabrike guma u Zrenjaninu“ čiji je autor organizacija RERI (Regulatorni institut za obnovljivu energiju i životnu sredinu).\nU studiji navode da državna pomoć kompaniji “Linglong International Europe” nije dodeljena u skladu sa Zakonom o kontroli državne pomoći i Uredbom o pravilima za dodelu državne pomoći. Takođe, prekršeni su Zakon o planiranju i izgradnji i Zakon o proceni uticaja na životnu sredinu.\nGrađani Zrenjanina i celokupna javnost u Srbiji i dalje su uskraćeni za saznanja o tome kako će ova fabrika guma uticati na životnu sredinu, pogotovo jer se u blizini nalazi Specijalni rezervat prirode „Carska bara“.\nRERI je još jula 2020. godine podneo krivičnu prijavu Osnovnom javnom tužilaštvu u Zrenjaninu protiv odgovornih u “Linglongu” zbog građenja bez građevinske dozvole.\nIsto je pre nekoliko dana učinio i zrenjaninski „Građanski preokret“. Protiv odgovornog lica investitora „Linglong“ i odgovornog lica izvođača radova podnete su krivične prijave zbog izvršenog krivičnog dela građenja bez građevinske dozvole.\nPrijava je podneta nakon što je građevinski inspektor Pokrajinskog sekretarijata za energetiku, građevinarstvo i saobraćaj utvrdio da je kineska kompanija “Linglong” na svom gradilištu fabrike automobilskih guma u Zrenjaninu gradila osam objekata na preko 47 hiljada kvadratnih metara bez građevinske dozvole.\nKompletnu studiju „O tempora, o mores – Studija slučaja izgradnje fabrike guma u Zrenjaninu #2“ možete preuzeti i na ovom linku.